Prvi ugovor o finansiranju izgradnje vetroparka u Srbiji - Gradjevinarstvo.rs\n„Erste banka“ i firma Vetropark Kula, čiji je osnivač italijansko-srpska kompanija „MK Fintel Win“, potpisale su ugovor o finansiranju vetroparka u okolini Kule u iznosu od 11,7 miliona evra, a radovi će početi tokom leta. U zajedničkom saopštenju dve kompanije precizira se da je u pitanju kredit od 11,7 miliona evra, od čega je 9,65 miliona sa rokom otplate na 12 godina, a ostatak je namenjen finansiranju PDV-a.\nInstalisana snaga ovog vetroparka biće 9,9MW, a očekivana godišnja proizvodnja oko 25GWh (gigavat časova). Park će se sastojati od tri vetrenjače pojedinačne snage od po 3,3MW.\n- Realizovanje projekata koji koriste obnovljive izvore energije podrazumeva veoma kompleksne aktivnosti i za nosioca projekta i za finansijera, posebno kada su u pitanju vetroparkovi. Ponosni smo što je prvi kredit za izgradnju vetroparka u Srbiji odobrila upravo „Erste banka“ – izjavio je predsednik Izvršnog odbora „Erste banke“, Slavko Carić.\nTa banka, prema njegovim rečima, sa kompanijom „MK Fintel Wind“ razmatra finansiranje izgradnje i dodatnih vetroparkova. „Erste banka“ je do sada sa skoro 35 miliona evra finansirala projekte koji koriste obnovljive izvore energije. Reč je o 17 mini hidroelektrana, dva biogasna postrojenja, solarnim elektranama, kao i drugim projektima. Od pomenutih 17 mini hidroelektrana, tokom prethodnog perioda već je 10 počelo da proizvodi električnu energiju. Nakon realizacije kredita namenjenog izgradnji Vetroparka Kula ukupan iznos finansiranja „Erste banke“ projekata u oblasti obnovljivih izvora energije biće više od 46 miliona evra.\nOsnovna delatnost kompanije „MK Fintel Wind“ je proizvodnja „zelene“ električne energije, a kompanija radi i na povećanju ukupnog energetskog kapaciteta u Banatu, Vojvodini i Podunavlju i ima u planu investicije u vetroenergiju u Srbiji i regionu, navedeno je u saopštenju.


“Beogradski Šopen fest” 15. i 16. oktobra u Beogradu | musicpocket\n“Beogradski Šopen fest” 15. i 16. oktobra u Beogradu\nNakon što su promijenili ime i time najavili novo poglavlje u karijeri, riječki alternativni rock bend Chasing Nord kreće...\nMuzički festival “Beogradski Šopen fest” po deveti put vraća publiku u dvorane ove godine pod nazivom “Oktobarski omaž” 15. i 16. oktobra u Skupštini grada i na sceni Kolarčeve zadužbine.\nPredstojeći „Oktobarski omaž“ tradicionalno obeležava 17. oktobar, datum smrti velikog kompozitora.\nDve muzičke večeri, 15. i 16. oktobra, sa duplim koncertima na programu, obeležiće i važan festivalski jubilej – 30 godina od osnivanja “Šopenijade”, prve Revije talenata na Balkanu, održane u čast „Pesnika klavira“.\nDeveto festivalsko idanje slavi ime i delo velikog poljskog kompozitora, Frederika Šopena, a otvoreno je ove godine u martu ciklusom „U susret Šopen Festu“ , da bi planirani glavni cikus u aprilu bio obustavljen usled pandemije.\nFestival nastavlja misiju promocije mladih talenata i renomiranih pijanista.\nNa „Podijumu mladih“, u Skupštini grada Beograda, 15. oktobra će biti predstavljene dve umetnice na klaviru – Iva Vuković i Anđela Dinić, a zatim odmah u drugom poglavlju koncerta i Marko Stuparević.\nDve mlade dame su studentkinje sa Fakulteta muzičke umetnosti u Beogradu, koje su se istakle na pijanističkoj sceni Srbije kao dobitnice mnogih nagrada na značajnim takmičenjima, ali su gostovale i u inostranstvu.\nPijanista Stuparević dolazi iz Njujorka, gde je ostvario izuzetne profesionalne uspehe kao pijanista i klavirski pedagog, a ove večeri nastupiće sa koleginicom na violini, Kejlom Hermaniz Amerike,.\nU „Hramu muzike“, Kolarčevoj zadužbini, 16. oktobra će pred publikom nastupati Miloš Pavlović i Neven Šobajić, poznati stručnoj i široj publici, takođe sa ostvarenim karijerama solista i predavača.\nBeogradski Šopen Fest organizuje udruženje Kreativa sa Ambasadom Republike Poljske u Beogradu kao generalnim sponzorom manifestacije, uz podršku Ministarstva kulture i informisanja, Sekretarijata za kulturu grada Beograda i Ustanove Predstavništva Republike Srpske u Srbiji.\nOsnivači i organizatori Festivala, klavirski pedagozi Milenija Reljić i Ivana Matijević, 2019. godine nagrađene su Ordenom za doprinos u kulturi, od strane Ministarstva za kulturu i nacionalnu baštinu Republike Poljske, i ministra kulture lično.\n15. oktobar / SVEČANA SALA SKUPŠTINE GRADA BEOGRADA\nI deo / 18:00 / PODIJUM MLADIH TALENATA\nIva Vuković & Anđela Dinić (Srbija)\nII deo / 19:30 / MARKO STUPAREVIĆ, resital, (Srbija /SAD)\nSpecijalna gošća Kayla Herrmann , violončelo, (SAD)\nobavezna je prijava dolaska na mejl sopenijada@gmail.com, sa jasno naznačenim terminom koncerta: I deo u 18:00, ili/i II deo u 19:30.\n16. oktobar / 20:00 / VELIKA DVORANA KOLARČEVE ZADUŽBINE\nDVOSTRUKI PIJANISTIČKI RESITAL\nI deo / MILOŠ PAVLOVIĆ (Srbija)\nII deo / NEVEN ŠOBAJIĆ (Srbija)\nUlaznice po ceni od 300 RSD dostupne su na blagajni Kolarčeve zadužbine.\nIzvorMusic pocket / Ivan Makragić


Jeremić o "milostinji" Palme, Marković o KiM i manekenima\nB92\t25.08.2018 07:06\nDragan Marković Palma upriličio je u petak prijem za roditelje sa više dece, stare, bolesne, nezaposlene, kojima je uručena i jednokratna novčana pomoć\nRoditelji sa više dece iz budžeta su dobili po 3.000 dinara po detetu, a bolesni za lekove, stari i nezaposleni po 2.000 dinara i preporuku da se jave radi zaposlenja u neku od fabrika u Jagodini. Ovaj potez Markovića na Tviteru je komentarisao lider Narodne stranke Vuk Jeremić\nJeremić je uz fotografija građana koji stoje u redu napisao: "Jagodina, leto 2018. Tiskanje osiromašenog naroda u redu za Palminu milostinju, koja se namiruje iz njihovih sopstvenih džepova. Sumrak dostojanstva u “zlatnom dobu” godina koje izjedaju skakavc".\nNa Jeremićev komentar reagovao je Marković saopštenjem u kojem se navodi da je "najskuplji, a istovremeno za Srbiju najporazniji diplomata u istoriji Srbije Vuk Jeremić".\n"Njegova diplomatija je Srbiju koštala milione i milione dolara, a koristi su imali samo neprijatelji Srbije, pre svega kosovski Albanci", izjavio je predsednik Jedinstvene Srbije Dragan Marković Palma.\n"Jeremićevo pitanje Međunarodnom sudu pravde u Hagu vezano za Kosovo i Metohiju je zabetoniralo Srbiju i vratilo je u vreme Prizrenske lige. Svetla Njujorka su za Jeremića bila jača od Srbije i to je danas adut u rukama Albanaca u Briselu. Najgore je što su to platili građani Srbije u skupim njujorškim hotelima", naveo je Marković i dodao:\n"Vuče Jeremiću sram te bilo! Ti si se drznuo da kritikuješ što pomažem građanima koje si ti ostavio bez posla i bez hleba".\nMarković je Jeremiću poručio i da "građani Srbije neće glasati za one čiji je jedini program mržnja prema predsedniku Srbije", kao i da je "prošlo vreme lipicanera i manekena".\n"Vuče, ja ću i dalje pomagati građanima a ti nećeš više imati priliku da zavlačiš ruku u njihove džepove", naveo je Marković za kraj..


Ispravlja se nepravda prema braniteljima u KSB: Usvojena izmjena odluke o novčanim naknadama - Vitez.info\nIspravlja se nepravda prema braniteljima u KSB: Usvojena izmjena odluke o novčanim naknadama\nNa održanoj 122. redovnoj sjednici Vlade KSB, Kantonalna uprava za branitelje KSB kandidirala je dvije točke, a koje su usvojene.\nRadi se o Prijedlogu zakona o izmjenama i dopunama Zakona o novčanoj egzistencijalnoj naknadi (skraćeni postupak) i Prijedlogu odluke o usklađivanju visine novčane egzistencijalne naknade za branitelje.\nOve točke su usvojene od strane Vlade, a prema riječima premijera Tahira Lende, nepravda je ispravljena.\n”Na godišnjem nivou sredstva koja će nam biti potrebna za implementaciju usvojenih izmjena su 2,2 miliona KM, a nadamo se da ćemo osigurati ova sredstva kroz rebalans proračuna.\nOvim izmjenama uvodimo nove kategorije braniteljskih populacija i KSB ispravlja nepravdu prema kategorijama mlađim od 55 godina. Dakle, uvode se nova godišta srazmjerno mogućnostima kantona.” izjavio je premijer Lendo.


U štrajku učestvovalo oko 1.000 škola | Edukacija\nU štrajku učestvovalo oko 1.000 škola\nKalendar neradnih dana 15/04\nOmogućena kupovina aplikacija na Google Play prodavnici 05/11\nKonkurs za nove članove “Balkanske omladinske redakcije” 10/03\nŠtrajk upozorenja prosvetnih radnika koji je održan 25. februara obuhvatio je oko 1.000 škola u kojima nije održan prvi čas u pre podnevnoj i popodnevnoj smeni, prema navodima predstavnika sindikata.\nMeđutim, prema podacima Ministarstva prosvete, nauke i tehnološkog razvoja, u štrajku su učestvovalo 302 osnovne i 151 srednja škola.\nPredstavnici tri reprezentativna sindikata SRPS, SOS i GSPRS “Nezavisnost” najavili su da će predstavnici sindikata u ponedeljak, 29. februara održati sastanak sa premijerom Srbije od koga očekuju da će uspuniti zahteve zbog kojih je štrajk upozorenja održan.\nŠtrajk upozorenja održao se sa ciljem da se popravi položaj zaposlenih u prosveti koji je izuzetno nizak i da se dovede na nivo pre smanjenja plata.\nOdluka o štrajku doneta je na sastanku četiri reprezentativna sindikata (USPRS, SRPS, SOS i GSPRS “Nezavisnost”) koji je održan 4. februara.\nProsvetni radnici su stupili u štrajk upozorenja jer nisu ispunjene obaveze iz Sporazuma koje su predstavnici sindikata potpisali sa predstavnicima Vlade Srbije kako bi se prekinuo štrajk prošle godine.\nZahtevi sindikata su povećanje koeficijenta u aprilu i oktobru u iznosu od četiri odsto plata za navedene mesece, kao i isplata nagrade utvrđene Sporazumom i Posebnim kolektivnim ugovorom u iznosu od 5.000 dinara.\nNiš: "Dan porodice" u parku Čair\nPančevo: Počela prijava za festival "Moonwalk"\nNovogodišnje tradicije za uspešnu godinu\n"Maj mesec matematike" u više od 15 gradova širom Srbije


Datum objave: 24.09.2020 15:16 | Autor: MUP\nOpasnost od nasilnog ekstremizma i radikalizacije koji vode ka terorizmu u našoj zemlji je na niskom nivou, ali Crna Gora je, uprkos tome, ozbiljno posvećena suočavanju sa ovim izazovom, poručio je državni sekretar u MUP-u i nacionalni koordinator za borbu protiv nasilnog ekstremizma Dragan Pejanović na otvaranju događaja Budi odgovoran partner!, koji je organizovao Forum MNE u saradnji sa Nacionalnim međuresorskim operativnim timom (NOT) i Ministarstvom sporta i mladih.\nU Crnoj Gori je uspostavljen kvalitetan strateški, normativni i zakonodavni okvir za prevenciju i borbu sa nasilnim ekstremizmom i radikalizacijom, saopštio je Pejanović.\nDržavni sekretar je istakao da nasilni ekstremisti i terorističke organizacije ne biraju sredstva za vrbovanje mladih za realizaciju svojih ideja i ciljeva, te da su obrazovanje i angažman svih segmenata društva ključni u borbi protiv ekstremizma. “Djeca i mladi su osjetljiva kategorija, a obaveza je svih nas da im omogućimo odrastanje u povoljnom društvenom ambijentu, kako bi postali korisni članovi društvene zajednice”, istakao je Pejanović.\nPosebna pažnja se, kako je naglasio, posvećuje preventivnim aktivnostima, kako bi se na vrijeme prepoznali elementi radikalnog ponašanja koji mogu voditi ka ovim negativnim pojavama. U toj borbi potrebna je uključenost svih relevantnih aktera društva, naročito onih koji imaju direktan kontakt sa društvenim zajednicama, i samim tim veće mogućnosti za rano prepoznavanje i suzbijanje ovih fenomena.\nPejanović je ovu priliku iskoristio da apeluje na mlade ljude da budu partneri državnim institucijama i civilnom sektoru u ovoj borbi, da pokažu odgovoran odnos prema sebi i svojim vršnjacima, a od posebne važnosti je i bezbjedno korišćenje interneta i društvenih mreža.\nTokom današnjeg događaja učesnici će kreirati preporuke za prevenciju i suzbijanje nasilnog ekstremizma koje će biti sastavni dio kratke brošure, Manifesta mladih. Brošura će predstavljati osnovu za učesnike koji će nakon događaja sa svojim mentorima pripremiti i sprovesti radionice sa vršnjacima tokom Nedjelje aktivizma mladih u prevenciji i suzbijanju nasilnog ekstremizma u Rožajama, Plavu, Nikšiću i Podgorici.\nDogađaj se sprovodi u okviru projekta Budi odgovoran partner!- Uloga mladih u prevenciji i suzbijanju nasilnog esktremizma koji je finansijski podržan od strane Evropske omladinske fondacije.


FESTIVAL SAVREMENE ŽENE: Veče Indonezijske ambasade u BiH\nBy : Dajana Jerković April 14, 2019\nAmbasada Indonezija je u sklopu Festivala savremene žene organizovala tradicionalni doček 12. 4. u 16 sati u Ateljeu Ismeta Mujezinovića, gdje je predstavila svoju kulturu i tradiciju.\nSpecijalna gošća iz Indonezije bila je Yunni Indrani koja je juče govorila na panel diskusiji u Bingo City Centru. Osnivačica „PT Trust Consulting Group“ je rekla da joj je zadovoljstvo što upravo u BiH priča svoju životnu priču i govori o poslovnim podvizima.\nAmelia Achmad Yani, ambasadorica Indonezije u BiH, bila je prisutna na svečanom otvorenju Festivala savremene žene i u obraćanju publici je rekla koliko su Indonezija i BiH zapravo slične. Ispričala je da na početku nije ni znala gdje dolazi, ali kada je stigla bila je oduševljena gostoprimstvom ljudi, prirodnim ljepotama naše zemlje, ali i bosanskim specijalitetima.\nPosted in Elem Preporučuje and tagged #batik, #FestivalSavremeneŽene, #HrabroŽenski, #Tuzla, featured\nFESTIVAL SAVREMENE ŽENE : Održan prvi dio panel diskusija uz odlične govornice


ECB: Kamatne stope na istom nivou\nPredsednik Evropske centralne banke, Mario Dragi\nPre mesec dana, ECB smanjila stopu za pola procenta, dok su je funkcioneri danas zadržali na istom nivou na sastanku u Frankfurtu\nEvropska centralna banka zadržala je ključne kamatne stope nepromenjenim dok traga za novim načinima da pospeši posustalu ekonomiju evrozone.\nPre mesec dana, ta banka je smanjila stopu za pola procenta, dok su je funkcioneri danas zadržali na istom nivou na sastanku u Frankfurtu.\n17-člana evrozona zahvaćena je recesijom koja traje već 18 meseci, dok je stopa nezaposlenosti dostigla rekordnih 12,2 odsto. Neki analitičari navode da su ekonomske nevolje evrozone smanjile izglede za oporavak globalne ekonomije.\nAnalitičari predvidjaju da će ekonomija evrozone početi da napreduje ponovo u drugoj polovini godine, ali funkcioneri, u medjuvremenu, tragaju za načinima da ubrzaju trend ka otvaranju novih radnih mesta.\nPredsednik Evropske centralne banke, Mario Dragi, rekao je da funkcioneri razgovaraju sa drugim institucijama Evropske unije o načinima za pružanje novih zajmova malim biznisima, kao podsticaj za ootvaranje novih radnih mesta. Banke su i same imale problema da dobiju kredite i stoga nisu bile spremne da odobre zajmove biznisima sa slabim izgledima na uspeh.


Ankara više ne čeka na Brisel | Evropa | DW | 16.10.2013\nGodišnji izveštaj o napretku Turske ka Evropskoj uniji biće objavljen danas (16.10). Iako turske građane sve manje interesuje ulazak u EU, eksperti ocenjuju da je prijem neophodan ukoliko se želi razvoj zemlje.\nGodina 2013. je godina u kojoj su odnosi Turske i Evropske unije na najnižem nivou – i to pre svega zbog žestokog obračuna policije sa demonstrantima koji su protestovali u i oko parka Gezi u Istanbulu. Brisel je u junu, u okviru pregovora o članstvu Turske u EU, želeo da otvori poglavlje 22 koje se odnosi na regionalnu politiku i koordinaciju strukturalnopolitičkih instrumenataa, ali su Holandija i Nemačka blokirale otvaranje tog poglavlja zbog preterane upotrebe sile protiv demonstranata.\nTurski premijer Erdogan – I kritike i pohvale\nOptimizam i kritike iz EU\nOsim toga i dalje postoji ograničavanje slobode štampe, kaže Žan-Moris Riper, šef delegacije Evropske unije u Turskoj. Prema njegovim rečima u izveštaju o napretku navode se pokušaji zastrašivanja od strane političara, kao i primeri autocenzure u turskim medijima.\nIpak, iz Brisela ne dolaze samo kritike na račun Ankare. Proteklih sedmica Evropska unija iskazala je zadovoljstvo zbog donošenja „Demokratskog paketa“ i pohvalila reforme premijera Redžepa Tajipa Erdogana. Taj paket između ostalog predviđa ublažavanje zabrane nošenja marame, kao i više prava za manjine. Komesar EU za proširenje Štefan File i jedno i drugo označio je kao napredak.\nTako se u novom izveštaju o napretku, kako kaže Žan-Moris Riper, govori i o protestima i reakcijama turske vlade na njih, kao i o novom „Demokratskom paketu“.\nTursko interesovanje za EU se smanjuje\nTurska je zvanično kandidat za prijem u Evropsku uniju od 2005. godine. Međutim, čini se da je interesovanje Turske za prijemu u EU splasnuo. To pokazuju i aktuelna ispitivanja javnog mnjenja prema kojima samo još 44 odsto Turaka želi u Evropsku uniju. Godine 2004. bilo ih je 73 procenta. Istovremeno, oko 34 odsto ispitanika izjasnilo se protiv prijema Turske u EU, dok je 2004. godine protiv bilo samo devet procenata ispitanih. Osim toga, 38 odsto Turaka smatra da njihova zemlja, kada je reč o međunarodnim pitanjima, treba da nastupa nezavisno, a samo 21 odsto veruje da Turska treba da sarađuje sa Evropskom unijom.\nBez rešenja pitanja Kipra, nema napretka Turske, napominju eksperti\nI među političarima ima sve manje onih koji nade polažu u prijem u EU. Tako je turski ministar za Evropu Egeman Bagis mišljenja da Turska verovatno nikada neće postati članica EU. „Dugoročno gledano, mislim da će Turska završiti kao i Norveška. Dostići ćemo evropske standarde, blisko ćemo sarađivati, ali nikada nećemo postati članica Unije“, izjavio je Bagis za turski list „Hurijet“.\nDrugačija mišljenja stižu od privednika. Tako Muharem Jilmaz, predsedavajući turskim Udruženjem industrijalaca i preduzetnika kaže da Turska nastojanja za prijem u EU ponovo moraju da se intenziviraju ukoliko ta zemlja želi ekonomski rast, političku stabilnost i demokratizaciju. I bivši ministar privrede Kemal Dervis takođe se zalaže za pojačana nastojanja Turske u cilju prijema u Evropsku uniju.\n„U ekonomskom smislu, Turskoj je EU potrebna“, kaže ekonomista i novinar Mustafa Senmez u razgovoru za DW. „Turska privreda beleži rast kada dobija kapital iz inostranstva i zato je Turskoj potreban taj kapital“, kaže Senmez. „Važno je biti član EU ili kandidat za članstvo kada je reč o stranim investicijama. Investitori iz inostranstva procenjuju jednu zemlju na osnovu određenih standarda, već i sama nastojanja Turske za prijemom u EU privlače investitore u zemlju“, kaže Senmez.\nDW komentar: Hod po žici bez marame\nErdoganov „Paket demokratskih mera“ daleko je ispod očekivanja. U paketu nema istinskih reformi koje bi Turskoj donele više slobode mišljenja, slobode štampe i okupljanja, smatra urednik redakcije DW na turskom jeziku Baha Gungor.\nEU kao politički motor Turske\nPolitikološkinja Senem Ajdin smatra da je Evropska unija motor, kada je reč o demokratizaciji Turske. „U poslednjih pet godina postalo je jasno da bi turska demokratija bila ugrožena bez uticaja EU“, kaže Ajdin. Ona ne gleda sa nadom na novi „Demokratski paket“ premijera Erdogana, odnosno na to da bi taj paket mogao da doprinese poboljšanju odnosa EU i Turske. „Osnovni razlog zašto odnosi između EU i Turske hramlju jeste problem Kipra. Ako se taj problem ne reši, neće biti ni napretka – mogu 'Paketi demokratizacije' i da se 'sipaju iz rukava', ali to ne donosi ništa“, kaže Senem Ajdin.\nNekoliko dana uoči objavljivanja izveštaja o napretku u Turskoj su se mogle čuti glasne kritike. Tako je ministar za Evropu Egemen Bagis na Tviteru kritikovao objavljivanje izveštaja tokom islamskog praznika Kurban Bajrama: „Kurban Bajram je kao Božić, dakle ne objavljuje se izveštaj u to vreme. Ali oni nisu hteli da slušaju. Zato neće ni biti komentara dok ne prođe praznik.“\nAutorke: Senada Sokolu / Zorica Ilić\nKljučne reči Turska, Erdogan, EU\nTrajni link https://p.dw.com/p/19zXy


Policija obaviještena o napadu Čizmovića na advokaticu Filipović – Kakanj-X\nPolicija obaviještena o napadu Čizmovića na advokaticu Filipović\nZadnja izmjena 3 okt, 2019 68\nDirektorica Uprave za geodetske i imovinskopravne poslove RS Bosiljka Predragović podnijela je prijavu Advokatskoj komori o incidentu između dvoje banjalučkih advokata koji su bili strane u upravnom postupku te uprave.\nU pitanju je slučaj od 1. oktobra, kad je počasni predsjednik Advokatske komore Republike Srpske Jovan S. Čizmović fizički napao advokaticu Melihu Filipović (85).\nU saopštenju iz Geodetske uprave RS navode da je šef Područne jedinice Banja Luka obavijestio nadležnu organizacionu jedinicu Ministarstva unutrašnjih poslova RS o tom incidentu te dostavio i kopiju zapisnika u kojem su opisani incident i nastavak rasprave, koja je okončana istog dana.\n– Tokom rasprave došlo je do verbalnog i fizičkog sukoba između advokata, učesnika postupka. Službeno lice naložilo je prekid postupka, ali su stranke u postupku zatražile nastavak, što su i potvrdile učešćem u nastavku postupka u službenim prostorijama Uprave – dodaje se iz Uprave za geodetske i imovinskopravne poslove RS, prenosi “Fena”.\nPolicijaBanja LukanapadJovan S. ČizmovićMeliha Filipović\nDirektor Zavoda Pazarić: “Zgrožen sam, strogo sam zabranio vezivanje…\nField o prizorima iz Zavoda Pazarić: “Šokiran sam, i to na Međunarodni…


Vučić će primiti kinesku vakcinu, otkrila Brnabić - Jutarnje.rs\nPremijerka Ana brnabić rekla je danas da će predsednik Aleksandar Vučić verovatno primiti kinesku vakcinu protiv koronavirusa, prenosi RTS.\nKako se navodi u izjavi premijerke nakon primanja vakcine da je njena obaveza i čast bila “da otvori put za sve građane”.\nObjasnila je da je dogovor sa predsednikom Vučićem bio da njih dvoje prime dve različite vakcine, jer u ovom trenutku imamo vakcinu konzorcijuma “Fajzera” i “Bionteka”, a u najskorije vreme se očekuju i vakcine od kineskog “Sinofarma”, kao i određene količine ruske vakcine “sputnjik v”.\nKaže da je sigurna da ćemo krajem prvog kvartala ili početkom drugog imati i vakcinu kompanije “Astra-Zeneka”, a nakon toga i “Moderninu”. Dodaje da će građani imati na raspolaganju sve vakcine koje su odobrene u matičnim zemljama i međunarodnim regulatornim telima, ali da će sve vakcine morati da odobre naše agencije i instituti.\nPodsećamo, premijerka Brnabić, ministarka Darija Kisić i doktor Predrag Kon primili su danas prvi vakcine protiv koronavirus američko-nemačkog proizvođača “Fajzera”. U Srbiju je prethodno stiglo oko 4.800 doza ovog cepiva, a prvi na listi onih koji će se vakcinisati su korisnici staračkih domova u Beogradu i Novom Sadu.\nPrethodni tekstOglašena prodaja pančevačke Azotare u stečaju\nSledeći tekstZnate li razlike između blagih, klasičnih i plug-in hibrida?


Vesti online / Sport / / Fantastični Jokić, ali ukleti Denver posle drame opet bez plej-ofa, Bjelica i Minesota u doigravanju (VIDEO)\n04:45 >> 04:54h\nNe može Nikola Jokić sve sam! Prošle sezone je Portland bio koban po Denver u finišu sezone, a ove je u direktnom duelu za plej-of Zapadne konferencije Minesota izbacila Nagetse. "Vukovi" su pobedili u dramatičnom meču - 112:106 posle produžetka i izborili doigravanje u najjačoj košarkaškoj ligi na svetu.\nNikola Jokić je dobio bitku sa Karlom Entonijem Taunsom, ali je Denver poražen u Mineapolisu\nSrpski centar bio je ubedljivo najbolji igrač svog tima, meč je završio sa 35 poena. Osim sjajnog košgeterskog ulčinka, Jokić je i mao i 10 skokova i tri asistencije za 46 minuta na parketu. Ipak, Jokić je zakazao u produžetku, kada nije uspeo da postigne nijedan poen. Somborac je bio impresivan sredinom treće četvrtine, kada je vezao tri trojke, smanjio minus i ostavio svoj tim u igri za zlata vredan trijumf, ali na kraju su Nagetsi opet ostali kratki za plej-of.\nU poslednja dva minuta ekipa su se ispromašivale - Batler kod domaćina i Nikola Jokić kod gostiju. Naš as nije iskoristio tri napada, a mogao je da bude tragičar kada je na tri sekunde pre kraja izgubio loptu, ukrao mu je Tadž Gibson. Ipak, Kraford nije uspeo skoro sa centra da postigne trojku i otišlo se u produžetak. A u njemu - više živaca imali su domaćini i uspeli da stignu do doigravanja. Dva poena sa linije slobodnih bacanja za 110:106, 14 sekundi pre kraja, postigao je Endrju Vigins. Gosti su pokušali da se vrate, Marej je promašio trojku i tada je bilo sve gotovo, a Džimi Batler je samo overio trijumf Minesote, koja se kroz iglene uši dokopala plej-ofa, prvi put od 2004. godine.\nU redovima "vukova" iz Mineapolisa nezapažen je bio Nemanja Bjelica, koji za 10 minuta nije uspeo da postigne nijedan poen, uz četiri promašaja, a skupio je dva skoka i imao tri ukradene lopte. Ipak, krilo Minesote će po prvi put osetiti čari doigravanja u NBA ligi. S druge strane Nikola Jokić ni u trećoj sezoni u dresu Nagetsa nije uspeo da izbori plej-of.\nKod Minesote najefikasniji je Džimi Batler sa 31 poenom, dok je Karl Entoni Tauns ubacio 26, a Endrju Vigins 18 poena. Kod Denvera, osim sjajnog Jokića istakao se Vil Barton sa 24 poena i Džamal Marej sa 20, koji je poenima i doneo produžetak svom timu.\nKOŠARKA Jokić dobio Bjelicu


Košarkašice Čelika upisale još jednu pobjedu (FOTO)\nKošarkašice Čelika upisale su pobjedu u okviru 10.kola Prvenstva Bosne i Hercegovine. Ekipa Brčanke iz Brčkog nije mogla u Areni napraviti iznenađenje pa je domaća ekipa upisala pobjedu 72:46.\nIako krajnji rezultat to ne odražava, gošće su se predstavile u dobrom svjetlu, te su košarkašice Čelika morale uložiti dosta napora kako bi slavile. Prva četvrtina je bila dosta komfuzna sa obje strane i završila je 11:6 u korist domaće ekipe. Druga je bila mnogo bolja sa obje strane, 22:21, te se na odmor otišlo pri rezultatu 33:27. Nakon odmora savjeti Slobodana Kecmana su urodili plodom pa je ekipa Čelika zaigrala mnogo bolje, ali su gošće također sjajno igrale te je ovaj period završio 18:12. Posljednju dionicu domaće igračice još više dižu ritam igre i ovaj period odlazi u njihovu korist 21:7, za konačnih 72:46.\nEkipa Čelika je pokazala mentalnu snagu jer su u samo tri dana odigrale dvije teške utakmice, i nakon poraza od Play off-a, večerašnjom pobjedom su podigle samopouzdanje pred nastavak takmičenja.\nDomaći sastav su predvodile Kalušić sa 18, Džinić sa 15, Iriškić sa 13 i Irma Rahmanović sa 12 poena. Kod gošći istakle su se Ilić sa 15 poena, a Musić je dodala 13. I u ovoj utakmici domaći trener je dao priliku svim igračicama da upišu određenu minutažu.\nPrethodni članakFedex preko Tsonge u svoje 41. Grad Slam četvrtfinale\nSljedeći članakKošarkaši Čelika savladali Play off iz Sarajeva (FOTO)\nKlima uređaji sve su popularniji u Bosni i Hercegovini...


UKE Case Study - Canon Serbia\nCanon je preuzeo upravljanje gotovo svim sistemima za štampu u Univerzitetskom medicinskom centru Hamburg-Ependorf, što je dovelo do transparentnosti troškova i pojednostavljenja radnih procesa.\nUniverzitetskom medicinskom centru Hamburg-Eppendorf (UKE) bilo je potrebno da smanji troškove štampe i da eksternalizuje složene usluge štampe. Uprkos složenom i zastarelom okruženju, kompanija Canon je implementirala prilagođene usluge kontrolisanog štampanja koje pokrivaju skoro sve aktivnosti štampe, i očekuje se da će smanjiti troškove za 16% za samo pet godina.\n„Sada je podrška za štampače i višefunkcionalne sisteme mnogo bolja zato što je pružaju stručnjaci kompanije Canon. Kao rezultat toga, mi kao IT odeljenje možemo da se usredsredimo na osnovne zadatke. Pored toga, troškovi štampe su nam niži nego ikada pre.“\nFlorijan Bentin, direktor odeljenja za kancelarijske usluge\nUKE – studija slučaja


Erdogan preti novom operacijom u Siriji - 28.10.2020, Sputnik Srbija\nOružane snage Turske mogle bi sprovesti novu operaciju u Siriji ako se teroristi ne povuku od turske granice, izjavio je predsednik zemlje Redžep Tajip Erdogan. 28.10.2020, Sputnik Srbija\nsvet, vesti, redžep tajip erdogan, turska, sirija\n„Nastavljaju se pretnje iz Sirije protiv naše zemlje. Nedavno su likvidirani teroristi koji su pripremali terorističke napade na našoj teritoriji. Očigledno je da Sjedinjene Američke Države pokušavaju da stvore novu ratnu zonu duž sirijsko-iračke granice, nagoveštaj novih tragedija. Ako se teroristi ne povuku od naše granice, preći ćemo u akciju“, rekao je Erdogan obraćajući se parlamentarnoj frakciji vladajuće Partije pravde i razvoja.\nU avgustu 2016. turska vojska pokrenula je operaciju „Štit Eufrata“ protiv militanata terorističke grupe DAEŠ i, uz učešće sirijske opozicije, zauzela pogranični grad Džarablus na severu Sirije, kao i gradove Azaz i El Bab.\nGeneralštab Oružanih snaga Turske objavio je 20. januara 2018. godine početak operacije „Maslinova grančica“ protiv kurdskih formacija u sirijskom Afrinu. Istovremeno sa Turskom, tamo je delovala Slobodna sirijska armija. Predsednik Tursek je 18. marta saopštio da je Afrin prešao pod kontrolu turske vojske i SSA.


Orijentirci ”Jasenice” odlični na Memorijalu ” Čika Duška Jovanovića” – Palanačke novine\nOrijentirci ”Jasenice” odlični na Memorijalu ” Čika Duška Jovanovića”\nNa Memorijalu ”Čika Duška Jovanovića”, koji je održan kod Despotovca, tokom dva dana takmičenja, koje je bodovano za Ligu Srbije, nastupilo je 18 takmičara POSK ”Jasenica” koji su ostvarili odlične rezultate.\nU konkurenciji takmičara iz Rumunije, Bugarske, Belgije, Makedonije i Srbije takmičari ”Jasenice” su briljirali, a pre svih Nikola i Neda Pavlović u najmlađim kategorijama M i Ž 12, koji su zauzeli drugo i treće mesto.\nOdlično treće mesto u kategoriji devojčica do 18 godina zauzela je Dunja Bukumirić.\nNajbolji u svojoj kategoriji M21A, sa odličnim vremenom, bio je Rade Pavlović.\nSledećeg vikenda takmičare POSK ”Jasenica” očekuje državno prvenstvo na srednjim distancama, koje će se održati na Vlasinskom jezeru.\nPalančanin Sava Lazić osvojio tri medalje na Prvenstvu Mediterana u orijentiringu\nNext story OŠ ”Olga Milošević”: OTVOREN FUTURISTIČKI KABINET ZA INFORMATIKU\nPrevious story Sonja Pavlović – akademik


Koja je svrha: U toku je najopsežnija dostava američkog naoružanja u Evropu od okončanja Hladnog rata! | Vestinet.rs\nPočetna SVET\tKoja je svrha: U toku je najopsežnija dostava američkog naoružanja u Evropu od okončanja Hladnog rata!\nKoja je svrha: U toku je najopsežnija dostava američkog naoružanja u Evropu od okončanja Hladnog rata!\nKako je objavilo Ministarstvo obrane SAD-a, u norvešku luku Namdalsied nedavno je u tajnosti uplovio američki 205 metara dug vojni brod „Dewayne T. Williams“ sa oko 300 komada najsavremenijih tenkova Abrams A1-M1, oklopnim amfibijama AAV-7, i oklopnim borbenim vozilima LAV-25, piše Slobodna Dalmacija.\nVeći deo dopremljenog naoružanja prebačen je u američku vojnu bazu koja pokriva pet norveških planina. Norveški mediji prenose da američki mornarički korpus u utrobama norveških brda, na oko 32.000 kvadratnih metara, raspolaže skladištima za municiju, ratnom bolnicom, smeštajem za teško naoružanje, oklopna borbena vozila, avione i helikoptere.\nNakon što su norveški mediji pre dva dana razotkrili operaciju transporta tenkova, portparol američkog Ministarstva obrane umirujuće tvrdi kako se radi o „klasičnoj i rutinskoj operaciji zamene starog američkog oružja novim naoružanjem“\nPosebnim sporazumom, u doba Hladnog rata i opasnosti od širenja Sovetskog Saveza, potpisan je „dvojni pakt” SAD i Norveške o formiranju američke baze na području norveškog okruga Trondelag.\nNorveška „sedma sila” zatražila je pojašnjenje da li ima rutinska zamena stare opreme novim, ali znatno većim arsenalom od postojećeg, bilo kakve veze sa zbivanjima u Ukrajini.\nMasovni transport nasavremenije ratne opreme i neskriveno „zveckanje oružjem” nije ostavilo ravnodušnim lokalno stanovništvo, ali ni Ruse.\n– Koga to Obama misli da napadne?! To je teško oklopno naoružanje isključivo za napad i invaziju, a ne za obranu, kaže za „Slobodnu“ 67-godišnji penzionisani general Jurij Balujevski koji je od 2005. do 2008 godine obnašao dužnost načelnika Glavnog stožera vojske Ruske Federacije. Zbog svojih oštrih stavova protiv SAD-a i NATO-a, zapadni mediji Balujevskog nazivaju ruskim jastrebom.\nŠta bi bilo kada bi Rusija dostavila naouružanje na Kubu?\nGeneral Jurij za vreme svoje službe se nije libio da se sukobis ruskim ministrom obrane, zbog smanjenja broja generala, ili prodaje vojnih objekata. On zagovara tesnu vojnu saradnju Moskve s Iranom, Sirijom i Egiptom, a Ukrajinu naziva „zadnjom linijom obrane Rusije“.\n– Mislim da evropskoj javnosti sada treba da se objasni zbog čega se dostavlja tolika količina naoružanja na severu Evrope. Nema sumnje da se radi o događajima vezanim za Ukrajinu i da se vrši pritisak na Rusiju. Šta bi bilo da Rusija sada dostavi teško naoružanje na Kubu? Svi bi verovatno uzviknuli „da je to neodgovorno ponašanje Moskve“.\nIpak, ne verujem u upotrebu dopremljenog naoružanja. Norveška vlada je prekinula sve bilateralne vojne aktivnosti s Rusijom, i suspendovala posetu naših vojnih brodova i zajedničke vežbe na moru. Šteta, jer imali smo jako dobru saradnju s norveškom vojskom.\nAmerički militarizam će proći, a s Norveškom ćemo opet imati dobre odnose – kaže general Balujevski.\nKrila kokain u veštačkim grudima\nMisterija: U Velikoj Britaniji otkriveno svetilište veoma slično Stounhendžu! – VIDEO


Niška televizija » 15 godina rada Akreditacionog tela Srbije (VIDEO)\nObjavljeno 29.06.2015. 14:18\nAkreditaciono telo Srbije, posle 15 godina rada, okupilo je pionire srpske akreditacije u Regionalnoj privrednoj komori Niš.\nPovod je obeležavanje 28. juna, dana Akreditacije u Republici Srbiji. Reč je o skupu predstavnika domaćih akreditovanih laboratorijama za ispitivanje kvaliteta proizvoda\nTim povodom organizovan je i okrugli sto o značaju akreditacije za razvoj privrede.\nAkreditacija je kompetentnost i usaglašenos domaćih loboratorija sa evropskim i svetskim standardima za ispitivanje kvaliteta proizvoda. Time se uvodi bezbednost za domaćeg potrošača, i mogućnost da se proizvod izveze i proda stranom kupcu. Akreditacija je zapravo vrlo značajan segment proizvodnje, kontole kvaliteta i plasmana svih proizvoda.\nKao značajan servis privrede, Akreditaciono telo Srbije ima blisku saradnju sa Privrednom komorom Srbije. Tačno pre 15 godina, 28. juna 2000. godine niško Akcionarsko društvo za isptivanje kvaliteta “Kvalitet” prva je laboratorija u Srbiji koja je dobila akreditaciju za ispitivanje kvaliteta proizboda.\nAkreditaciono telo Srbije dodelilo je zahvalnicu Akcionarskom drustvu za ispitivanje kvaliteta Kvalitet iz Niša za uspešnu sradnju i dopinos razvoju sistema akreditacije u RS.\nIn Memoriam Branislav Janković (VIDEO)


Hoti preuzeo dužnost premijera Kosova\nIzvor: Radio Slobodna Evropa, 04.Jun.2020, 09:50\nNovoizabrani premijer Kosova Avdulah Hoti (Avdullah) u četvrtak, 4. juna, počeo je sa radom. Na državnoj ceremoniji preuzimanja dužnosti Hotija, međutim, nije dočekao ni jedan zvaničnik prošle vlade, kako je to do sada inače bio običaj. Prva sednica vlade zakazana je za danas. Odlazeći premijer Aljbin Kurti izjavio je da je nova vlada nezakonita. U video poruci, Kurti je kazao da se borba nastavlja i da će se ubrzo vratiti na vlast. Nova Vlada Kosova izabrana je u sredu sa 61...\nRadio Slobodna Evropa: Avudlah Hoti preuzeo dužnost premijera Kosova\nIzvor: VOA, 04.Jun.2020\nAvdulah Hoti zvanično je preuzeo dužnost premijera Kosova, od sekretara Vlade, jer se bivši premijer Aljbin Kurti nije pojavio na ceremoniji primopredaje. Analitičar Fatmir Šeholi smatra da je Kosovo izborom nove vlade izašlo iz političke krize, a Momčilo Trajković je mišljenja da predstoji...


Geoinformacioni sistem u Vladi Brčko distrikta BiH\nBrčko distrikt BiH postaje „Inteligentna lokacija“\nProjekat formiranja jedinstvene GIS baze podataka je postavio nove standarde u upravljanju javnom imovinom. Sistem koji se koristi u Vladi Brčko distrikta BiH je zasnovan na najmodernijim GIS tehnologijama. Ovaj sistem omogućava, između ostalog, sveobuhvatno sagledavanje svih prostornih i opisnih podataka što je od krucijalnog značaja kada je u pitanju njihova analiza na jednoj lokaciji. Koristeći GIS tehnologije, svaka lokacija u Brčko distriktu BiH za koje postoje određeni podaci koji su unešeni u sistem, postaje tzv.„inteligentna lokacija“ jer daje podršku u kvalitetnijem donošenju poslovnih odluka. Treba napomenuti da se ovdje ne radi samo o podacima koji se odnose na parcelu ili objekat, nego ovdje govorimo i o događajima i procesima vezanim za neku lokaciju čime se povećava sveukupna efektivnost i efikasnost administracije.\nUvođenjem GIS tehnologija u administraciju Vlade Brčko distrikta BiH, prema gore navedenom modelu, posebno odjeljenje unutar opštine upravlja svom javnom imovinom, a sav posao oko pripreme podataka je podijeljen između odjeljenja unutar opštinske administracije. Rad u GIS okruženju ima za cilj da objedini sve baze podataka koji se nalaze u opštinskoj administraciji u jednu jedinstvenu bazu podataka koja se odnosi na javnu imovinu. Takav koncept podrazumijeva veliki napor, u smislu prilagođavanja postojeće dokumentacije po odjeljenjima u jedan univerzalan i standardiziran format koji se već sada koristi u procesu upravljanja javnom imovinom.\nUred za upravljanje javnom imovinom – geomarketig u službi lokalne zajednice\nU zemljama koje se nalaze u tranziciji, kao što je Bosna i Hercegovina, svaka lokalna zajednica se suočava sa problemom koji se odnosi na imovinu koja je „društvena“.\nJavnu imovinu neke lokalne zajednice čine nekretnine, građevinsko i poljoprivredno zemljište, zgrade i objekti koji se koriste za opšte i zajedničke svrhe, poslovni prostori, zatim saobraćajna, komunalna i elektroenergetska infrastruktura itd. Upravljanje javnom imovinom na tradicionalan način nije najefikasniji i najekonomičniji jer usložnjava i kreira „tromu“ administraciju, a posebno generiše nezadovoljstvo građana. Proces upravljanja javnom imovinom podrazumijeva identifikaciju imovine koju bi trebalo zadržati kao javnu ili pak imovinu koju je potrebno staviti na raspolaganje.\nIntegracijom podataka u jedinstven geoinformacioni sistem (GIS) na nivou Vlade Brčko distrikta BiH moguće je, između ostalog i:\nupravljanje i raspolaganje javnom imovinom Brčko distrikta BiH,\nkreirati evidenciju cjelokupne komunalne infrastrukture,\nodrediti ukupni broj firmi na jednom ili cjelokupnom području,\nprikazati gustoću privrednih kapaciteta na nekom području,\nuraditi razne analize poslovanja prema sektorima za postojeće kompanije,\nodrediti prosječnu starost kompanija,\ndeterminirati nova gradilišta koja se razvijaju u urbanim područjima,\ndati podrška kompanijama koje ulaze u business (start up),\nizvršiti popis svih zemljišnih površina koje su namijenjene za instaliranje start up firmi,\npregled i analiza profila populacije na nekom području (prema starosnoj dobi, stilu života, prosječnom zaradom itd.),\nodrediti raspoloživo zemljište, i/ili zgrade, koje su pogodne za industrijske namjene,\nizvršiti procjenu malih poslovnih infrastruktura u prostoru i vremenu (strateško planiranje),\nnapraviti pregled tipova aktivnosti na nekom području, popis i analizu postojećih infrastruktura.\nU tradicionalnom okruženju svi podaci su „raspršeni“ po cijeloj administraciji, često bez ikakve komunikacije ili veze, čime se povećava redudanca podataka, što neminovno vodi ka entropiji sistema. GIS se upravo uvodi radi povećavanja ukupne efikasnosti i efektivnosti administracije, usmjeravajući svoje aktivnosti na povećanje kvalitete usluga prema krajnjim korisnicima - stanovnicima. Iskustva u ovoj oblasti pokazuju da kreiranjem i unapređivanjem postojećih ili pak uvođenjem novih sistema, obavezno rezultira poslovnim procesima koji obezbjeđuju znatne uštede, odnosno povećavaju dotadašnje prihode i pune općinski budžet.


ABA (U19) - Druga pobeda crveno-belih - ЦЗБГ портал\nNova pobeda juniora Crvene zvezde mts na kvalifikacionom turniru ABA lige. Savladan Mornar 113:62, sedmorica igrača sa dvocifrenim učinkom, najefikasniji Popović sa 15 poena.\nJuniorska ekipa KK Crvene zvezde mts zabeležila je i drugu pobedu na kvalifikacionom turnir ABA lige za igrače do 19 godina, pošto je u subotu savladala ekipu Mornara sa ubedljivih 113:62 (27:15,32:13,27:20,27:14).\nU utakmici u kojoj su svi igrači crveno-belih dobili priliku da igraju, čak sedmorica crveno-belih imali su dvocifren učinak, a najefikasniji je bio Popović sa 15 poena, dok je Čojbašić ubacio jedan manje.\nPitanje pobednika u ovoj utakmici, koja je odigrana u dvorani “Basket City” nije se postavljalo od prvog trenutka, a već na poluvremenu bilo je ogromnih 59:28. Nastavak utakmice doneo je mogućnost da se pravilno raspodeli minutaža, i ekipa ostane sveža za još jedan meč koji će crveno-beli odigrati u subotu protiv Cibone od 19.30 časova.\nMašić 10, Simović 11, Jovanović 8, Popović 15,Manojlović 5, Lakić 8,Vasić 7, Radaković, Paunović 12, Tomašević 11, Čojbašić 14, Živanović 12.\nU grupi pored Crvene zvezde mts, nalaze se i ekipe Mornara, Mega Bemaksa, MZT-a i Cibone. Plasman na završni turnir obezbediće dve prvoplasirane ekipe u grup\nCrvena zvezda mts na juniorskom F4 ABA lige!


MOGUÆE PRIVREMENO FINANSIRANJE\nMOGUĆE PRIVREMENO FINANSIRANJE\nPredlog budžeta za 2009, po svemu sudeći, neće ni ove nedelje stići u Skupštinu pošto ga vlada ni danas, skoro mesec dana od isteka roka, nije usvojila.\nVlada Srbije nije danas raspravljala o predlogu budžeta za 2009. i najverovatnije će budžet biti usvojen na sledećoj sednici vlade, 4. novembra, izjavio je ministar za Kosovo Goran Bogdanović. Nakon sednice vlade Bogdanović je objasnio da se kasni u donošenju budžeta zbog preraspodele i planiranja troškova, koji se očekuju zbog efekata svetske finansijske krize.\nOdgovarajući na pitanje da li će kašnjenje u donošenju budžeta za narednu godinu ugroziti aranžman sa MMF-om, Bogdanović je rekao da se nada da će MMF imati razumevanja za to kašnjenje.\nSličan ishod ranije je najavila ministarka za Nacionalni investicioni plan Verica Kalanović, koja je kazala da bi vlada budžet mogla da usvoji tek iduće nedelje.\n"Po mojim informacijama iz Ministarstva finasija, budžet je pri kraju i mi na sledećoj sednici treba da ga usvojimo i predložimo Skupštini", rekla je ona novinarima.\nMinistar zdravlja Tomica Milosavljević prethodno je rekao da vlada radi na predlogu budžeta za 2009, ali i da se o predlogu verovatno neće raspravljati na današnjoj sednici. On je ocenio da bi predlog budžeta mogao da bude usvojen na nekoj posebnoj sednici narednih dana.\nDok guverner Narodne banke Srbije Radovan Jelašić upozorava da bi zbog probijanja rokova mogao da bude ugrožen sporazum sa MMF-om, premijeru Mirku Cvetkoviću B92 nije mogao ni da postavi pitanje zbog čega kasni usvajanje.\nBrojni novinari prisustvovali su konferenciji za medije u zgradi Vlade Srbije nadajući se da će od premijera dobiti odgovore na pitanja zbog čega još nije usvojen predlog budžeta za iduću godinu.\nBila su, međutim, dozvoljena samo dva pitanja, i to o Kosovu, a kako je rečeno u Cvetkovićevom timu, nije dobro da o budžetu Srbije za iduću godinu pričamo pred premijerom Danske.\nTako je u danima kad se sve više govori o privremenom finansiranju premijer novinare izvestio da je sa kolegom Andersom Fog Rasmusenom, između ostalog, razgovarao o čuvenim danskim vetrenjačama.\n“Imajući u vidu energetsku situaciju u Srbiji, mi smo se dogovorili da se nastave na ministarskom i tehničkom nivou kontakti, gde bimo smo tražili Danska iskustva i to u obe pomenute oblasti - uštedi energije i povećanja energetske efikasnosti”, izjavio je Cvetković.\n“U oblasti proizvodnje energije na bazi obnovljive energije, na bazi obnovljivih resursa, pre svega, na bazi energije vetra i na bazi bio-mase“, objasnio je premijer.\nRazlog što još nema predloga budžeta je, po svemu sudeći, to što 24 ministarstva ne mogu da se dogovore o tome koliko će koje od njih štedeti zbog svetske finansijske krize.\nŠtednjom nisu zadovoljni ni zaposleni u javnim preduzećima.\nZbog najave da će im plate rasti do osam odsto u idućoj godini, oko 100 predstavnika Konfederacije slobodnih sindikata protestovalo je pred zgradom Vlade Srbije.\nKako je prošle nedelje najavio premijer Srbije Mirko Cvetković, budžet bi trebalo da ima okvirne prihode od oko 700 milijardi i rashode od oko 750 milijardi dinara, uz deficit do najviše 1,5 odsto bruto domaćeg proizvoda.\nInače, rok da se budžet dostavi Skupštini Srbije istekao je 1. novembra, a parlament treba da ga usvoji do 15. decembra.\nJelašić: Aranžman s MMF-om u opasnosti\nDok Cvetković priča o vetru, guverner Narodne banke Srbije Radovan Jelašić upozorava da bi zbog kašnjenja budžeta mogao biti ugrožen sporazum sa MMF-om.\nGuverner Narodne banke Srbije Radovan Jelašić upozorio je danas da Međunarodni monetarni fond neće odobriti novi aranžman sa Srbijom ako Vlada ne usvoji budžet za 2009. godinu do 19. decembra.\nJelašić je, za Radio Beograd 202, rekao da Bord direktora MMF-a zaseda 19. decembra i da do tada, pored usvajanja predloga budžeta, NBS i vlada treba da potpišu ugovor o postizanju ciljane ukupne inflacije u narednoj godini od osam odsto.\n"Ugovor NBS sa vladom je deo dogovora sa MMF-om, kao i usvajanje budžeta. Budžet i ugovor treba da budu završeni najkasnije do 15. decembra", naveo je guverner.\nOn je rekao da NBS još nije dala saglasnost na predlog budžeta za narednu godinu jer ga nije ni dobila, što je neophodno da bi budžet mogao da bude usvojen na sednici vlade.\nJelašić je podsetio da će, prema dogovoru sa MMF-om, koji predviđa povlačenje oko 520 miliona dolara u slučaju da Srbiji zatreba pomoć te međunarodne finansijske isnstitucije, budžetski deficit u 2009. godini biti najviše 1,5 odsto bruto domaćeg prozivoda.\n"To znači da iduće godine neće biti povećanja penzija, odnosno one će biti iste, uključujući poslednje povećanje", rekao je guverner i naveo da će plata biti na nivou planirane stope inflacije.\n"Polovinom naredne godine predviđena je prva revizija programa sa MMF-om, na kojoj će se videti šta će se dešavati sa prihodima i sa makroekonomskom situacijom, od čega će zavisiti dalje mere i potezi", rekao je Jelašić.\nPrednosti privremenog finansiranja\nPosle probijanja zakonskih rokova, sve više se spekuliše o mogućnosti privremenog finansiranja.\nPrivremeno finansiranje, međutim, nije ništa novo za građane Srbije, pošto je kabinet Vojislava Koštunice, lidera DSS-a, budžet za 2007. usvojio sa šest meseci zakašnjenja.\nŠtednja koju je najavila ministarka finansija izgleda je glavni problem što 24 ministarstva još uvek ne mogu da se dogovore, smatra Aleksandar Stanković iz Centra za slobodno tržište.\n“U samoj Vladi su priznali da ne mogu da se dogovore koliko svaki ‘feud’ novca treba da dobije. Dakle, problem je nastao između ministarstava”, kaže Stanković.\n“Svi izgleda imaju jako velike apetite, a ove godine, zbog krize, kolač je smanjen”, smatra on.\n“Kada pogledate kako izgleda budžet za prošlu godinu, na osnovu koga bi se sprovodilo privremeno finansiranje, vidite da se radi o manjem budžetu nego za ovu godinu. To ne mora biti nužno loše, jer će manje sredstava biti potrošeno, ali svaka ozbiljna zemlja ima budžet koji je zacrtan mnogo pre meseca novembra, kako je kod nas slučaj”, zaključuje Stanković.\nUrednik Ekonomist magazina Milan Ćulibrk kaže, međutim, da je još rano razmišljati o privremenom finansiranju jer aktuelni budžet važi do poslednjeg dana ove godine.\nA ako, ipak, dođe do privremenog finansiranja, prema rečima Ćulibrka, to ima i svojih prednosti.\n“Građani apsolutno ništa ne trpe u slučaju privremenog finansiranja, a sa aspekta makroekonomske stabilnosti, čini mi se da bi to možda bilo i najbolje rešenje za Srbiju”, smatra Ćulibrk.\n“Naime, privremeno finansiranje podrazumeva da država svakog meseca u 2009. godini, dok se ne donese novi budžet, može da potroši dvanaesti deo onog novca koji bude potrošen u ovoj godini”, objašnjava on.\n“S obzirom da će budžet za 2009. sigurno biti mnogo veći nego za ovu godinu, to bi značilo da se kroz režim privremenog finansiranja država praktično tera na mere štednje, i to mnogo veće nego što bi one bile usvajanjem budžeta”, zaključio je Ćulibrk.\nNegativna strana privremenog finansiranja je, pre svega, smanjena investiciona aktivnost Vlade Srbije, ali građani direktno ne bi trebalo da osećaju nikakve negativne posledice ako do toga dođe, zaključuje Ćulibrk.\nEvro sutra 89,19 dinara\nDinar će sutra u odnosu na evro oslabiti za 0,46 odsto i pasti na najniži nivo od početka godine.\nZvanični srednji kurs biće 89,19 dinara za jedan evro.\nNarodna banka Srbije danas nije intervenisala na međubankarskom deviznom tržištu, ali je u novembru prodala 342 miliona evra na tom tržištu.\nIzvor:[ b92.net ]\nČitanja: 1955 | Komentara: 0 | Dodaj komentar


UŽIVO Češka isporučila Ukrajini helikoptere, tenkove. Danska šalje protivbrodske rakete "Harpun" - 23.05.2022, Sputnik Srbija\nSpecijalna vojna operacija Rusije u Ukrajini se nastavlja. U toku je čišćenje teritorije „Azovstalja“ od mina nakon predaje ekstremista. Sa druge strane, Rusija... 23.05.2022, Sputnik Srbija\nrusija – politika, rusija, svet, svet – politika, kriza u ukrajini, ukrajina, donbas, novый onlaйn dlя beloй redakturы\n19:58 23.05.2022 (Osveženo: 07:19 24.05.2022)\nSpecijalna vojna operacija Rusije u Ukrajini se nastavlja. U toku je čišćenje teritorije „Azovstalja“ od mina nakon predaje ekstremista. Sa druge strane, Rusija tvrdi da je spremna za nove pregovore sa Ukrajinom iako je Kijev bio taj koji je zamrzao pregovarački proces. Evropa tvrdi da su njene vojne zalihe iscrpljene zbog isporuka naoružanja Ukrajini.\nZapadni mediji su bili prinuđeni da priznaju da su mnogi stanovnici ukrajinske Buče poginuli usled ukrajinskih granatiranja, izjavio je stalni predstavnik Rusije u Ujedinjenim nacijama Vasilij Nebenzja na zasedanju Saveta bezbednosti Ujedinjenih nacija.\n„Eklatantni primer toga je incident sa smrću civila u Buči, koji su zapadnim medijima naručile njihove vlade, a za koji su optuživali rusku vojsku. Sve objektivne činjenice i svedočenja su ignorisali. Umesto toga su širili otvorene laži“, rekao je Nebenzja.\nMeđutim, prema njegovim rečima, pod pritiskom činjenica su čak i zapadni mediji bili primorani da priznaju da mnogi civili u Buči nisu umrli od rana iz vatrenog oružja, kako je tvrdila Ukrajina, već od artiljerijskih granata zastarelog tipa koje su Oružane snage Ukrajine koristile prilikom bombardovanja tog grada.\nUkrajinske vlasti su od danas pooštrile pravila kretanja u tri regiona koji se graniče sa Belorusijom.\nU Kijevskoj, Žitomirskoj i Rovanjskoj oblasti zabranjeno je svako kretanje civila u pojasu širine jednog kilometra duž granične linije.\nIz pres-službi ovih oblasti saopšteno je da se kretanje svih lica i motornih vozila, kao i svi radovi izvan naseljenih mesta obustavljaju u periodu od 22:00 do 05:00 časova.\nDanska će predati Ukrajini protivbrodske rakete "Harpun" i lansirne sisteme za njih, saopštio je šef Pentagona Lojd Ostin novinarima, nakon onlajn-konferencije sa kolegama iz 44 države koje isporučuju vojnu pomoć Kijevu.\nOn je dodao i da je Češka nedavno predala Ukrajini helikoptere, tenkove, raketne sisteme.\nIzjavio je i da je tokom sastanka nekoliko država, uključujući Italiju, Grčku, Norvešku i Poljsku, saopštilo da će predati "strateški važne artiljerijske sisteme i municiju" Ukrajini.\nItalija će poslati u Bugarsku više od 800 vojnika kako ojačala NATO snage, izjavio je bugarski premijer Kiril Petkov nakon sastanka sa italijanskim premijerom Mariom Dragijem u Rimu.\n„Imamo potpunu podršku italijanskog premijera i Vlade i činjenica da Italija šalje više od 800 vojnika u sastav NATO bataljona to dokazuje“, rekao je Petkov.\nUkrajinski ministar: Kijev računa da će dobiti status kandidata EU već u junu Ukrajina računa to da će status kandidata za članstvo u Evropsku uniju dobiti već u junu, uz podršku evropskih zemalja, izjavio je portparol ukrajinskog ministarstva inostranih poslova Ukrajine Oleg Nikolajenko listu „Evropska pravda“.\n„Mi insistiramo na tome da se Ukrajini da status kandidata za članstvo u EU već u junu. Trenutno je Ukrajina jedino mesto u Evropi gde ljudi štite evropske vrednosti po cenu svojih života. Status kandidata će postati važan signal za Ukrajince, da Evropa ceni i uvažava njihov trud“, rekao je Nikoljenko.\nOn je dodao da status kandidata za članstvo u EU ne označava trenutno članstvo i izrazio nadu da će Ukrajina taj put brže preći, ako Francuska i druge uticajne zemlje pokažu da su lideri.\nLukašenko na sastanku sa Putinom: Zapad pokušava da raskomada Ukrajinu\n23 Maj, 14:01\nPredsednik Ukrajine Vladimir Zelenski pozvao je čitav svet da isporuči Ukrajini svo naoružanje koje ona traži.\nOn je ujedno i dodao da ukrajinskom nacionalnom budžetu svakog meseca nedostaje pet milijardi dolara pomoći.


Fenerbahče proziva Galatu: "Kako kod nas nema snega..." - Sportske.net\nFenerbahče proziva Galatu: "Kako kod nas nema snega..."\nU Italiji se ne smiruju strasti nakon eliminacije Juventusa. U polemiku se uključio Fenerbahče.\nTurski portali bliski Fenerbahčeu su odmah izbacili sliku sa stadiona ovog kluba gde nema snega.\n"Trebalo je da Juve traži da igra kod nas, ovde nema snega", ironično su poručili u ovom klubu.\nNaime, slika sa stadiona Šukru Saračoglu pokazuje da je podloga potpuno čista i suva, iako je naravno u celom Istanbulu padao sneg.\nNaime, na stadionu Fenerbahčea radi grejanje ispod podloge koje ne dozvoljava snegu da se zadržava, niti da se teren zaledi. U Galatasaraju imaju istu tehnologiju, ali tvrde da ne radi što će pokrenuti lavinu teorija zavere.\nSvejedno, Italijani nemaju zbog čega da se ljute, niti da svoju eliminaciju pripisuju terenu, pošto, kako i priznaje Antonio Konte, nisu sebi smeli da dozvole da rešavaju sudbinu u poslednjih 90 minuta.


U Francuskoj drugi krug izbora\nepa08545078 Photo taken from the Montparnasse Tower Observation Deck of nine aircrafts from the French Air Force, the French Acrobatic Patrol, spraying lines of smoke in the colors of the French flag fly over the Eiffel Tower during the annual Bastille Day military parade on the Place de la Concorde in Paris, France, 14 July 2020. Bastille Day, the French National Day, is held annually on 14 July to commemorate the storming of the Bastille fortress in 1789. This year Germany, Austria, Switzerland and Luxembourg, which took in French COVID-19 patients, are special guests of honor. EPA-EFE/Julien de Rosa\nU Francuskoj se danas održava drugi krug parlamentarnih izbora, u koji koalicija predsednika države Emanuela Makrona i lidera levice Žana Lika Melanšona ulaze sa gotovo istim brojem glasova osvojenih u prvom krugu.\nVodeće agencije za ispitivanje javnog mnjenja navode da nije izvesno da će Makronova koalicija Zajedno obezbediti većinu od 289 poslanika, što bi dovelo do kohabitacije i predsedniku države bi u velikoj meri otežalo sprovođenje najavljenih reformi.\nNa prethodnim izborima vladajuća koalicija je imala ubedljivu većinu od 350 poslanika, ali sada to neće biti slučaj, jer su projekcije da bi mogla da ima između 255 i 295 mesta u parlamentu.\nMelanšonu se predviđa između 150 i 200 poslanika, što je ogroman skok u odnosu na prethodne izbore, dok bi Nacionalno okupljanje Marin Le Pen u budućem sazivu mogla da ima između 55 i 75 mandata.\nPrvi krug izbora obeležila je rekordno mala izlaznost od svega 47,7 odsto, a očekuje se da će danas na birališta izaći još manje ljudi, što ide na ruku Makronu.\nProšle nedelje najveća apstinencija od čak 75 odsto zabeležena je u starosnoj grupi od 18 do 24 godine, a slično je bilo i u starosnoj grupi od 24 do 35 godina, u kojoj je apstiniralo 65 procenata birača.\nPredviđa se da će mladi danas glasati u još manjem broju i to je najveća šansa za Makrona da obezbedi većinu, jer su to birači koji uglavnom podržavaju Melanšona.\nS druge strane, aktuelni predsednik najveću podršku ima među biračima starijim od 64 godine, koji su u prvom krugu bili najrevnosniji i izašlo ih je 66 odsto, a sličan, ako ne i veći procenat, očekuje se i danas.\nAko se predviđanja o izlaznosti i starosnoj strukturi birača koji će danas glasati ostvare, Makron će najverovatnije uspeti da pređe magičnu brojku od 289 poslanika.


Iz DF-a su saopštili da je pitanje izbora nove vlade demokratsko pitanje i zato je svaka odluka u vezi sa tim stvar poštovanja volje naroda i uvažavanja one većine građana koja je bila za smenu DPS-a i promenu prethodne vlasti.\nU DF-u smatraju da je kriza u funkcionisanju postojeće Vlade nastala upravo kao posledica nepoštovanja demokratske volje građana i ignorisanja većine u parlamentu i tu krizu je jedino moguće rešiti uvažavanjem te volje u dogovoru sa svima iz parlamentarne većine, bez novih eksperimenata iza leđa javnosti i svakako vodeći računa da se DPS-u ne ostavi ni najmanja mogućnost da utiče na društveno-politička kretanja u Crnoj Gori.\nOni smatraju da im treba bolja vlada, "ona koja će imati podršku većine i biti formirana na načelima moderne demokratije, koja će garantovati ravnopravnost i uvažavanje svih razlika i političkih posebnosti unutar pobjedničke većine".\n- Takva Vlada, otvorena i za manjinske narode, imala bi puni legitimitet koji postojeća već odavno nema - navedeno je u saopštenju.\nDF poručuje da je spreman za direktnu razmenu mišljenja sa inicijatorima izglasavanja nepoverenja sadašnjoj Vladi u Parlamentu, kako bi se neposredno upoznao o konkretnoj ideji i iznio svoje mišljenje i prijedloge.\n- Naš prioritet nije rušenje ove Vlade, već izbor nove, koja će biti oslobođena svih slabosti sadašnje, zbog čega smo mi neskriveno i javno iznosili prigovore na njen rad, sastav i legitimitet. Ovo je prilika da se otklone sve manjkavosti iz rada Krivokapićeve vlade, ali isto tako da se, bez žurbe i odlaganja, svestrano preduprijede sve opasnosti od novih iskušenja i slabosti kojih bi buduća Vlada trebaloda bude lišena - navedeno je u saopštenju.\nLider Građanskog pokreta URA Dritan Abazović izjavio je danas u Podgorici da Koalicija "Crno na bijelo" nudi stvaranje manjinske vlade, što bi bilo jedno od mogućih rešenja krize vlasti u Crnoj Gori.\nAbazović, koji je i potpredsednik Vlade Crne Gore, poručio je da će ponudu za podršku manjinskoj vladi uputiti 81 poslaniku, navodeći da u njoj ne bi bilo mesta za DPS i DF.\nDemokratski front Crna Gora Vlada Crne Gore Pad vlade Izbori


RTS :: Pronađen izgoreli automobil nestale porodice Đokić\nDruštvo Pronađen izgoreli automobil nestale porodice Đokić\nsubota, 02. okt 2021, 10:44 -> 14:17\nIzmeđu sela Donja Trnava i Tešica pronađen je spaljeni automobil za koji se sumnja da pripada porodici Đokić iz Aleksinca koja je nestala pre šest dana, saznaje RTS.\nU spaljenom automobilu koji pripada porodici Đokić iz Aleksinca nema tela, nezvanično saznaje RTS.\nMinistar unutrašnjih poslova Aleksandar Vulin izjavio je da je policija u potrazi za porodicom Đokić angažovala sve jedinice, istakavši da se nikada do sada nije desilo da nestane cela jedna porodica bez ijednog motiva.\n"Digli smo helikoptere, angažovani su ronioci Žandarmerije, tražimo ih na sve strane, proverili smo stan, razgovarali sa svim članovima njihove porodice, tražimo ih i dalje", rekao je Vulin za Pink i dodao da je reč o nekonfliktnoj porodici koja nema nikakvu problematičnu prošlost.\nMinistar je pozvao sve ljude koji imaju bilo kakvu informaciju o porodici Đokić da se jave i ukazao da policija neće odustati od potrage za članovima ove porodice.\nPodsetivši da su ronioci Žandarmerije pretražili celo Bovansko jezero i da u njemu nisu ništa našli, ministar je rekao da su i helikopteri pretraživali teren i da ni oni takođe nisu ništa pronašli.\nTročlana porodica Đokić – Goran, Gordana i njihova ćerka Lidija, nedelju su proveli kod Goranove majke, snahe i bratanice u Moravcu, selu kod Aleksinca.\nOni su porodičnu kuću napustili oko ponoći, a kako je RTS-u rekla Goranova majka, ona nakon toga više nije uspela da stupi u kontakt sa njima.\nZvanično se zna da je poslednji zabeleženi trag snimak sa video-nadzora iz perionice automobila na putu Moravac–Aleksinac, desetak minuta nakon ponoći. Dalje se ne zna ništa, pa čak ni to da li su stigli do zgrade u kojoj stanuju.\nOva porodica je poznata u Aleksincu po tome što drže jednu od najstarijih menjačnica u gradu.


Bolnica Gradiška i tri pripadajuća doma zdravlja počinju sa IZIS-om - Fond zdravstvenog osiguranja Republike Srpske\nFZO RS Odnosi s javnošću Vijesti Bolnica Gradiška i tri pripadajuća doma zdravlja počinju sa IZIS-om\nBolnica Gradiška i tri pripadajuća doma zdravlja počinju sa IZIS-om\nponedjeljak, 17. 08. 2020. 10:32\nBolnica Gradiška i domovi zdravlja Kozarska Dubica, Gradiška i Srbac prve su zdravstvene ustanove u kojima od danas, 17. avgusta počinje sa radom Integrisani zdravstveni informacioni sistem ( IZIS) što znači da bi ove zdravstvene ustanove trebalo da počnu sa primjenom e-uputnica, e-recepata, e-kartona i elektronskih kartica.\nNapominjemo da će biti potreban prelazni period kako bi ove zdravstvene ustanove u potpunosti prešle na novi sistem, odnosno kako bi IZIS u potpunosti profunkcionisao, a do tada uporedo sa novi sistemo i dalje će funkcionisati stari način rada.\nNakon ovih zdravstvenih ustanova i ostale zdravstvene ustanove u Srpskoj postepeno će se uključivati u ovaj sistem i do kraja godine većina bi trebalo da bude uvezana u IZIS. Istovremeno, osiguranici pomenutih opština prvi su u Srpskoj koji će dobiti elektronske kartice. Tako da nije potrebno da se stvaraju gužve u nadležnim poslovnicama Fonda, jer će i sadašnja knjižica važiti sve dok osiguranici ne podignu nove. Za preuzimanje novih knjižica za sada nisu postavljeni rokovi, te ih osiguranici mogu preuzeti prilikom odlaska u poslovnice radi ostvarivanja nekog od svojih prava iz zdravstvenog osiguranja. Ove elektronske kartice osiguranici Fonda će dobiti besplatno.\nSa IZIS-om, koji se smatra jednim od najkompleksnijih i najznačajnijih projekata u Srpskoj, koji je osmišljen prema smjernicama Svjetske zdravstvene organizacija, zdravstveni sistem bi trebalo da bude još kvalitetniji, efikasniji i da donese značajne finansijske uštede za cjelokupni sistem.\nPodsjećamo da je Fond potpisao u julu 2018. godine okvirni sporazum sa konzorcijumom "MMS kod" Banjaluka, "Lanako" Banjaluka i "Erikson Nikola Tesla" Zagreb koje su izabrane na tenderu za realizaciju IZIS-a. Direktor FZO Srpske Dejan Kusturić rekao je da je IZIS sigurno jedan od najsloženijih ali i najznačajnijih projekata koji su realizovani u istoriji Republike Srpske.\n„Svakako nisu zanemarljive ni uštede do kojih će IZIS dovesti, i to ne samo za zdravstveni sistem, već i za svakog pacijenta. Za projekat ćemo izdvojiti oko 23 miliona KM /bez PDV/, ali procjene stručnjaka koji su radili ekonomsku opravdanost projekta su da će se projekat već za par godina višestruko isplatiti“, istakao je Kusturić.\nPrema njegovim riječima, brojne su prednosti ovog projekta - sve zdravstvene ustanove i institucije biće uvezane i svi će imati jedinstven uvid u medicinske podatke pacijenta, kao što su rezultati dijagnostičkih postupaka, svih snimaka koji su rađeni pacijentu, terapija koju je primao, što će spriječiti dupliranje dijagnostike i drugih usluga, a samim tim smanjiti troškove i nepotrebna maltretiranja pacijenata.\n„Biće omogućeno adekvatnije praćenje medicinskog stanja pacijenata, biće vidljive sve promjene, progresije i slično, što će poboljšati i kvalitet liječenja. Osiguranici će dobijati račune na kojima će biti vidljivo koje su im sve usluge pružene i koliko one koštaju, što je značajno i za osiguranika, ali i za Fond koji će moći kontrolisati da li su osiguraniku pružene sve usluge koje su fakturisane“, pojasnio je on.\nKusturić smatra da je ovo veoma važno i kako bi svi postali svjesniji značaja zdravstvenog osiguranja i redovne uplate doprinosa, jer zdravstvene usluge nisu besplatne i sada će pacijenti moći da vide i koliko koštaju usluge koje su im pružene, a koje za njih plaća Fond.\nDirektor Firme "MMS kod" Banjaluka Slavko Bojić rekao je da bi u jednoj zemlji postojao IZIS mora da postoji i elektronski zdravstveni karton, što znači da je to sistem koji kolektuje, obrađuje i vrši razmjenu svih medicinskih podataka.\n„Postoje standardi koji su definisani u svijetu, a mi smo ovaj siStem radili prema smjernicama SZO. Sam IZIS je standardizovan i spremen da unutar njega funkcionišu sve zdravstvene ustanove, prvo javne a potom i privatne“, rekao je Bojić.\nBojić je naveo da će sve priče i medijske kampanje o velikim dugovima FZO i zdravstvenom sistemu, ako se bude primjenjivao IZIS, postati prošlost. Prema njegovim riječima, sam IZIS nije dobrodošao onima koji nisu naučili da rade u skladu sa pravilima i zakonom jer se kroz taj sistem sve kontroliše, a što će smanjiti malverzacije unutar zdravstvenog sistema.\n„Sami tim FZO će imati apsolutnu kontrolu koliko je izvršenih usluga na nivou Srpske i to će značiti korist ne samo Fondu nego i zdravstvenom sistemu Srpske u cjelini“, naglasio je on.\nBojić je istakao da ljekari i medicinsko osoblje ne treba da se plaše IZIS sistema, naprotiv, treba da ga koriste jer će im umnogome pomoći.\nOn je naveo da je skoro kompletan sistem, oko 90 odsto, urađen u Banjaluci, a ukoliko IZIS zaživi biće daleko napredniji nego bilo koji sistem u Evropi.\nPodsjećamo da je Fond promovisao 12. avgusta u Banjaluci Integrisani zdravstveni informacioni sistem i prvu elektronsku karticu za osiguranike čiji je cilj efikasnija usluga u zdravstvu. Vrijednost ovog projekta je oko 26 miliona KM.


Apatinska zimska služba spremna za snežne padavine\nOpština Apatin je u ovom trenutku u potpunosti spremna za predstojeće snežne padavine, poručio je šef Zimske službe Dragan Popović na drugoj redovnoj sednici Štaba za vanredne situacije opštine Apatin, koja je danas održana u plavoj sali opštine Apatin.\n-Trenutno raspolažemo sa sedamdesetpet tona soli, a u toku je nabavka još 200 tona. To je količina koja je potrebna za redovno održavanje puteva u zimi sa prosečnom količinom padavina- rekao je Popović.\nŠtab zimske službe donosi odluke o tome da li je neophodno proglasiti stanje vanrednim, odnosno odluku o eventualnoj potrebi angažovanja dodatne mehanizacije ukoliko snežne padavine i vremenski uslovi budu remetili normalno funkcionisanje grada i ugrožavali bezbednost ili život građana.\n-Danas je i zvanično počela sezona zimskog održavanja puteva, pa je spremnost zimske službe podignuta na prvi nivo sa 50 odsto mehanizacije, istakao je Popović.\nNa sednici kojom je predsedavao Milan Škrbić, predsednik opštine Apatin, pored izveštaja Zimske službe usvojen je godišnji program mera i radova na smanjenju rizika od poplava u 2019 godini, usvojena je odluka o pokretanju inicijative za usppostavljanje saradnje i udruživanje gradova i opština u slivu Gornjeg toka Dunava sa gradom Somborom, opštinama Odžaci, Kula, Bač i Bačka Palanka, kao i druge odluke koje su značajne za opštinu i njenu bezbednost i sigurnost.\nViše iz ove kategorije « Milojević: Preko 250 miliona za investicije u Apatinu tokom 2018. Godine\tFilatelistička izložba povodom stogodišnjice prisajedinjenja »


Ovo je dokument koji potpisuje svaki pacijent kada prima vakcinu protiv korona virusa - OrangeStar Agency\nHomeZdravljeOvo je dokument koji potpisuje svaki pacijent kada prima vakcinu protiv korona...\nPreko portala eUprava građani Srbije od danas mogu da se prijave za vakcinaciju protiv korona virusa, a ono što je bitno jeste da se popunjavanjem upitnika na tom portalu, ne daje saglasnost za vakcinaciju, već isključivo iskazuje interesovanje.\nPo Operativnom planu imunizacije protiv kovida 19, koji smo već objavili, u ovoj godini će stanovništvo Srbije biće vakcinisano protiv korona virusa u tri faze. Prva faza, u kojoj se vakcinišu zdravstveni radnici i zaposleni u socijalnim ustanovama, već je počela, u drugoj fazi će biti vakcinisani zaposleni u MUP-u, u srednjim školama, na fakultetima, u predškolskim ustanovama…., a u trećoj, zaposleni u osnovnim školama, beskućnici, migranti…\nDanas je počela i prijava za vakcinaciju putem portala eUprava. Za prijavu je potrebno svega 5 minuta a kako je za Tanjugu izjavio direktor Kancelarije za IT Mihailo Jovanović do 11 sati je stiglo oko 20.000 prijava za vakcinaciju.\n– I premijerka Ana Brnabić je najavila da će biti uspostavljen prvi veliki punkt za masovnu vakcinaciju na Sajmu u Beogradu. U tom smislu, popunjavanje formulara je prvi korak da bismo videli zaintresovanost građana, a u sledećem koraku ćemo u skladu sa prioritetima koje je definisao Institut “Batut” pozvati građane na vakcinaciju – objasnio je Jovanović.\nNaveo je i da su prioritet građana od 75 i više godina, zatim od 65 do 74 godine, a onda zaposleni u Ministarstvu unutrašnjih poslova, Vojsci Srbije…\nJovanović je kazao i da ovo prijavljivanje nije vremenski ograničeno, kao i da oni koji su iskazali interesovanje, mogu i da ga povuku ili promene.\nPrevious articleSve više korisnika napušta WhatsApp, Snouden i Mask savetuju ove aplikacije umesto njega Najava nove politike privatnosti navela je mnoge da potraže alternativu za WhatsApp, a poznate ličnosti poput Ilona Maska i Edvarda Snoudena pozivaju korisnike da koriste aplikacije koje više brinu o privatnosti podataka korisnika\nNext articleEksplozija rakete, veštačka inteligencija, privatnost, neredi u SAD: Svi sukobi Zakerberga i Maska Iako su čak i sarađivali, čini se da među njima nema ljubavi\nFROJD JE TVRDIO DA U ŽIVOTU NIŠTA NIJE SLUČAJNO: Srećemo samo...


U Rimu održano Godišnje zasijedanje Parlamentarne skupštine Centralnoevropske inicijative\nnedjelja, 10 novembar 2019 10:52\nCrna Gora od 1. januara 2020. godine preuzima predsjedavanje CEI\nŠef stalne delegacije Skupštine Crne Gore pri parlamentarnoj dimenziji Centralnoevropske inicijative prof. dr Miodrag Vuković, učestvovao je na redovnom godišnjem zasijedanju Parlamentarne skupštine „CEI“, koje je održano 7. i 8. novembra u Rimu, u okviru italijanskog predsjedavanja ovom inicijativom.\nOvogodišnja sesija Parlamentarne skupštine bila je posvećena temi: „Razvoj infrastrukture s ciljem jačanja konkurentnosti biznisa u regionu CEI“.\nUvodnim uzlaganjima, učesnicima skupa obratili su se: Marko Mađoni (Marco Maggioni) šef italijanske delegacije i predsjednik CEI PD i Roberto Antonione, Generalni sekretar CEI.\nNakon debate u kojoj su učestovali parlamentarci iz država CEI, zaključeno je da je neophodno uspostaviti pristup prema kojem bi došlo do usaglašavanja infrastrukturnih politika CEI zemalja a nacionalni parlamenti usvajanjem adekvatnog zakonodavstva doprinijeli realizaciji projekata od značaja za cijeli region. Ocijenjeno je da primarni cilj infrastrukturnog povezivanja treba da bude jačanje biznisa i šansi za zapošljavanje u regionu, sa posebnim naglaskom na ulogu malih i srednjih preduzeća.\nUčesnicima skupa obratio se i poslanik prof. dr Miodrag Vuković, u svojstvu budućeg predsjednika Parlamentarne dimenzije CEI i predstavnika zemlje koja će od 1. januara 2020. godine preuzeti predsjedavanje CEI.\nVuković je izrazio zahvalnost Italiji kao aktuelnom predsjedavajućem na odlično organizovanim skupovima u okviru svog predsjedavanja i istakao da Crna Gora cijeni doprinos i ulogu Italije u održavanju i jačanju Cenralnoevropske inicijative.\nNapominjući da je Crna Gora prihvatila prijedlog da preuzme predsjedavanje van redovnog rasporeda rotacije predsjedavanja, Vuković je naglasio da se time naša država još jednom pokazala kao konstruktivan partner koji je spreman da preuzme odgovornost i realizuje zahtjevan zadatak.\nNa kraju zasijedanja kojem je prisustvovalo 12 delegacija, usvojena je Završna deklaracija u kojoj su sumirani zaključci sa održanog zasijedanja Parlamentarne skupštine Centralnoevropske inicijative.\nSljedeće zasijedanje Parlamentarne skupštine CEI biće održano u drugoj polovini 2020. godine u Crnoj Gori.\nObjavljeno u: Stalna delegacija pri parlamentarnoj dimenziji Centralnoevropske inicijative - CEI PD


5 razloga zbog kojih je Evropa tajno za Trampa | WebTribune\nHome SPEKTAR 5 razloga zbog kojih je Evropa tajno za Trampa\nPažljivi posmatrači evropske politike primetiće da se iza šokiranja zbog Trampovih izjava i njegovog ponašanja zapravo vidi mali smešak, piše “Politiko“.\nKako navode, teško da jedan dan prođe da neki visoki evropski zvaničnik ne izrazi zabrinutost zbog mogućnosti da Tramp pobedi na izborima.\nPredsednik Evropskog parlamenta Martin Šulc tako je nedavno izjavio da bi Tramp bio problem ne samo za EU, već i za čitav svet.\nOsim toga, francuski predsednik Fransoa Oland rekao je da zbog Trampa “želiš da povratiš“, dok je nemački ministar inostranih poslova Frank Valter Štajnmajer Trampa nazvao “propovednikom mržnje“.\n“Nijedan evropski političar to neće reći javno, ali kada je reč o Evropi, Trampovo prisustvo je retka šansa za emancipaciju od američkog uticaja“, piše “Politiko“.\nOni ističu da je napadanje Amerike decenijama bio mejnstrim i desnice i levice u evropskoj politici.\n„Od GMO ishrane, preko Gvantanama i dronova, do smrtne kazne. Evropski političari nikada nisu imali problem da nađu razloge da budu protiv SAD. Zapravo, loša strana uticaja SAD je jedno od retkih stvari oko koje evropski političari sa bilo kog dela političkog spektra mogu da se usaglase“, navodi “Politiko“.\nNa primer, tako se u Nemačkoj na protestima i levice i desnice mogu videti parole na kojima piše “Ami (nemački sleng za Amerikance), idite kući“.\nKao što je EU britanskim političarima služila kao džak za udaranje i to naročito u mesecima pre Bregzita, Sjedinjene Države imaju istu ulogu kod Evropljana.\n“Čak ni oni koji su za dublju posvećenost transatlantskim odnosima često ne mogu da odole tome da iskoriste SAD u retoričkoj borbi kojom žele da skrenu pažnju sa svojih nedostataka“, ističe “Politiko“.\n“Evropa nije Divlji zapad. Mi nismo Sjedinjenje evropske države. Različitiji smo u Evropi i jači“, izjavio je tako Žan Klod Junker prošle nedelje.\n“Politiko“ tu ističe da se većina Evropljana sa političkog centra generalno plaši posledica Trampove pobede i slabljenja transatlantskih odnosa, ali drugi su nanjušili priliku koja je previše dobra da bi bila propuštena.\nNa kraju oni navode pet razloga zbog kojih neki evropski političari tajno navijaju za Trampa:\nKraj slobodne trgovine – Tramp navodi da slobodna trgovina između SAD i Evrope šteti američkim radnicima. To sve u vreme kada se taj sporazum ionako bori za život\nStvaranje vojske EU – SAD su Evropi kroz NATO garantovali bezbednost. Iako Evropa nema ni blizu toliko vojnih resursa kao SAD, pojedini političari u Francuskoj i Nemačkoj rade na stvaranju evropskih odbrambenih snaga. Ta ideja nije nova, a glavni problem bilo bi finansiranje. Trampova pobeda bi tome samo dala dodatno pojačanje.\nRaskid sa Velikim bratom – Ono što je najviše mučilo Evropljane poslednjih godina oko uticaja SAD jeste njihova umešanost u masovno nadgledanje i špijuniranje. Stvari koje je bivši radnik NSA Edvard Snouden objavio jeste da niko u Evropi, pa ni nemačka kancelarka Angela Merkel, nije bezbedan što se toga tiče.\nPad Vol strita – Uticaj banaka sa Vol strita u Evropi dugo je bio najveći problem antiameričkih političara i populista u Evropi. Nijedna hipoteza o dugovnoj krizi evrozone nije završena bez nagoveštaja o sumnjivim aktivnostima kojima se služe na Vol stritu.\nLikovanje – Decenijama Evropljani su trpeli američku priču o moralnoj superiornosti. Ne samo da su SAD oslobodile Evropu od fašizma, već su je oslobodile i od komunizma. Predsednik Tramp bi dokazao da SAD nisu ništa drugačije od Starog kontinenta. Podjednako su disfunkcionalne, ranjive i podjednako podložne lažnim obećanjima demagoga.


MESEČNI HOROSKOP ZA AVGUST 2017. GODINE - In Žena\nDatum kreiranja: 01 avgust 2017\nUglavnom pozitivan period za Blizance koji su u emotivnim vezama i bračnim zajednicama. Vaš vladar će otpočeti svoj period retrogradnosti u polju doma, porodice, pa je izvesno da ćete pokušavati da unesete više sklada, više lepih i prijatnih trenutaka sa partnerom. Jupiter, koji vlada vašim partnerstvima u dobrom je aspektu sa Saturnom koji se nalazi u polju emotivnih veza, pa će i vaše voljeno biće činiti sve ono što je u njegovoj moći da učvrsti vaš odnos. Dobro polje komunikacije, naročito jako u drugom delu avgusta meseca obećava neke fine razgovore, ali i više zajedničkih izlazaka, druženja, možda i kraćih putovanja sa partnerom. Nema nekih posebnih upozorenja niti saveta za vas, osim da se prepustite uživanju, da shvatite da život i ljubav ne čine uvek velike, grandiozne stvari, već i one slatke sitnice...i da ne kasnite previše sa obećanjima koje ste dali voljenoj osobi....i sve bi trebalo da bude u savršenom redu. Što se slobodnih pripadnika ovog znaka tiče, imaćete zanimljive kontakte sa suprotnim polom tokom celog avgusta, ali najizraženije u njegovoj drugoj polovini. Ovaj period naročito pogoduje onim Blizancima koji su rešili da se „srede i smire“, jer će vam dolaziti vrlo ozbiljne prilike, koje mogu postati i trajna vrednost u vašem životu.\nnedeljni horoskop 127 moda 187 astrologija 75 ljubav 82 duh i telo 87 dnevni horoskop 754 moda i stil 149 recepti za slana jela 208 horoskop 961 lepota i zdravlje 85 nega 70 recepti za slatka jela 221 recepti 549 stajling 78 šminka 166 zdrava ishrana 86 nokti 99 ljubav i seks 67 ženska moda 158 zdravlje 65 uradite sami 125 kosa 95 zdrav život 84 makeup 165 frizure 103


Konkurs za volontiranje na 16. Filmskom frontu | SEEcult.org\nMeđunarodni festival kratkometražnog filma “Filmski front”, čije će 16. izdanje biti održano od 25. do 28. oktobra u Novom Sadu pod sloganom “Kratko, ali slatko”, objavio je konkurs za volontere.\nPoziv je upućen svim zaljubljenicima u film koji su zainteresovani i za dobro druženje, a imaju 18 ili više godina.\nZainteresovani bi trebalo da popune prijavu (preuzeti ovde) i da je pošalju na adresu ivana.film.front@gmail.com najkasnije do 18. oktobra 2018.\nTakođe, potrebno je biti u Novom Sadu u periodu od 25. do 30. oktobra, te imati obezbeđen smeštaj u tom periodu.\nNakon razmatranja pristiglih prijava, “Filmski front” će obavestiti kandidate o rezultatima konkursa, a zvanična lista volontera biće objavljena na sajtu filmfront.rs do 20. oktobra 2018. godine.\n“Budi i ti deo ekipe, pravi filmove, dočekuj goste, skupljaj glasove publike, budi nam fotograf i reporter i najvažnije zabavi se sa nama na Frontu”, poručili su organizatori 16. “Filmskog fronta” koji će biti održan u bioskopskoj sali Kulturnog centra Novog Sada, uz besplatan ulaz.\n“Filmski front” nastao je iz Vojvođanskog festivala filma i videa koji je osnovan 2003. godine. Kada je prerastao u “Filmski front”, dobio je i međunarodni karakter.\nFestival od nastanka neguje i afirmiše autorski umetnički izraz, eksperiment, profesionalizam, ali i entuzijazam, kao i tradicionalne filmske forme.\nIza “Filmskog fronta” stoji Kino klub Novi Sad, u čijoj je produkciji do sada urađeno oko stotinu kratkometražnih dokumentarnih, igranih, animiranih i eksperimentalnih filmova, kao i tri dugometražna igrana filma.\nPobednički film u selekciji Srbija/region bira renomirani tročlani žiri, dok za pobednika Međunarodne selekcije glasa publika.


"Oko sokolovo" od sutra kontroliše još 121 ulicu u Beogradu - Report.rs\nBy Milos K. 09/20/2020 Beograd, Najnovije, Vesti\nSistem “Oko sokolovo” će od ponedeljka 21. septembra, kontrolisati nepropisno i propisno parkiranje vozila u ukupno 242 beogradske ulice.\nSistem “Oko sokolovo” kontroliše i propisno parkiranje u zonskom sistemu, pa ako ova usluga nije plaćena, automatski kreira elektronsku dnevnu kartu (eDPK).\nO izdatim eDPK vozači mogu da se informišu putem sajta www.parking-servis.co.rs, kao i preko nove aplikacije “Parking servisa”, koja ih obaveštava da li je za to vozilo izdata eDPK i kada ističe plaćeno vreme parkiranja.\nOd početka avgusta, kada je uveden novi sistem “Oko sokolovo”, Grad Beograd neprestano radi na njegovom unapređenju. U planu je da, osim Komunalne milicije i “Parking servisa”, sistem obuhvati i delokrug rada drugih komunalnih preduzeća i doprinese rešavanju problemapoput udarnih rupa, neleganih bašti i nelegalno zauzetih javnih površina, ali i drugih komunalnih problema na ulicama Beograda.\nSpisak dodatnih ulica u kojima će od 21. septembra “Oko sokolovo” kontrolisati nepropisno i propisno parkiranje:\n• Braće Krsmanović\n• Dr Aleksandra Kostića\n• Koče Popovića\n• Kraljevića Marka\n• Tadeuša Košćuškog\nSpisak ulica u kojima “Oko sokolovo” elektronski već kontroliše nepropisno i propisno parkiranje:\n• Karađorđeva – Zemun\nIzvor:92, Foto: Grad Beograd\nBeograd oko sokolovo ulice vesti


DNS formira treći politički blok u RS\nDemokratski narodni savez (DNS) će najvjerovatnije formirati treći politički blok u Republici Srpskoj, u kojem će se okupiti još nekoliko manjih stranaka.\nU tom bloku bi, ističe naš izvor, trebalo da budu i Savez penzionera i potomaka, Slobodna stranka Srpske itd.\nNaš odlično obaviješteni izvor ističe da se u DNS-u uveliko razmišlja o ovom potezu, nakon što SDS i PDP nisu pokazali preveliko interesovanje za dolazak na sastanak koji je stranka Nenada Nešića sazvala za petak.\nNešić nije želio da komentariše naša saznanja u vezi sa formiranjem trećeg bloka, već je istakao da će o djelovanju ove stranke govoriti u petak, na konferenciji za novinare.\n“Neko još nije potvrdio hoće li doći, neko je potvrdio da hoće, znam da neće doći Nebojša Vukanović niti Branislav Borenović. SDS je rekao da će odluku donijeti na sjednici Predsjedništva, a to je u četvrtak”, rekao je Nešić.\nNEWER POSTDaliborka Milošević dobitnik priznanja za doprino razvoju socijalne zaštite\nOLDER POSTBivšem odborniku trebinjskog SNSD-a 1,2 miliona maraka javnog novca i prijava za sukob interesa


Bogdanović-Kašćelan: Zajednički prioritet gradnja Centra za kulturu u Prijestonici\nDatum objave: 21.06.2019 17:28 | Autor: Ministarstvo kulture\nMinistar kulture Aleksandar Bogdanović boravio je danas u posjeti Prijestonici Cetinje, gdje je sa gradonačelnikom Aleksandrom Kašćelanom i njegovim timom razgovarao o protekloj i budućoj saradnji u oblasti kulture. Na sastanku je konstatovano zadovoljstvo dosadašnjom saradnjom Ministarstva kulture i Prijestonice Cetinje, uz ocjenu da ona treba biti dodatno unaprijeđena kroz zajedničke aktivnosti i inicijative.\n„Samo tokom prošle i ove godine, Ministarstvo kulture je u projekte na Cetinju uložilo gotovo 400 hiljada eura, što jasno govori o tome u kojoj smo mjeri posvećeni ovom gradu kao kulturnom centru i prijestonici države. Svakako, ne želimo da stanemo na tome – apsolutno smo otvoreni, ne samo za dalja ulaganja, već i za konkretan doprinos lokalnoj kulturnoj sceni, kroz rad brojnih nacionalnih institucija kulture koje su smještene na Cetinju“ – istakao je ministar Bogdanović nakon današnje posjete.\nMinistar Bogdanović izrazio je i posebno zadovoljstvo zbog činjenice da je Ministarstvo kulture u okviru programa „Kreativna Crna Gora“, već u toku prvog poziva, podržalo ideje više umjetnika sa Cetinja. On je uputio poziv stvaraocima iz tog grada da učestvuju na drugom konkursu, koji će biti raspisan tokom predstojećih mjeseci.\n„Imamo opredijeljena sredstva za projektovanje Centra za kulturu, tako da očekujemo da ćemo do kraja godine raspisati tender“, rekao je gradonačelnik. On je dodao da je lokalna uprava dobila punu podršku Ministarstva za realizaciju projekta kupovine zemljišta na kojem se nekada nalazio hotel Lokanda i za rekonstrukciju Studentskog trga.


eKapija | Srbija veliki rasipnik - Tržišne cene i plaćanje energije po utrošku uslovi za veću energetsku efikasnost\nIzvor: eKapija | Utorak, 06.12.2011.| 13:52\nSrbija veliki rasipnik - Tržišne cene i plaćanje energije po utrošku uslovi za veću energetsku efikasnost\nTržišne cene energenata su jedan od uslova za energetsku efikasnost. Osim toga neophodno je da se energija, posebno za grejanje, plaća po utrošku, što bi doprinelo velikim uštedama, ocenjeno je juče na skupu o energetskoj efikasnost i korišćenju obnovljivih izvora energije, koji je "Business info Group" organizovala u Beogradu.\nOtvarajući skup, ministar za infrastrukturu i energetiku Srbije Milutin Mrkonjić je naglasio da su energetika i rudarstvo prioritetne grane za razvoj u Srbiji.\n- Dugo nismo ulagali u enegetiku, 25 godina nije izgrađen nijedan veći energetski objekat, a interesovanje kompanija iz sveta da ulažu u Srbiji dokazuje da je energetika ono u šta moramo da investiramo narednih godina - rekao je Mrkonjić.\nMrkonjić je dodao da je vlada opredeljena da ulaže u energetiku i da se u 2012. godini očekuju značajne investicije u obnovljive izvore energije. U akcionom planu za obnovljive izvore najznačajniji deo biće, prema njegovim rečima, ostvarivanje ciljeva u udelu obnovljivih izvora u ukupnoj proizvodnji energije, usklađenih sa Evropskom unijom.\nMrkonjić je rekao da je urađen kompletan zakonodavni okvir za korišćenje obnovljivih izvora energije i da bi do kraja sledeće godine trebalo da bude pripremljena nova strategija razvoja energetike Srbije do 2030. godine.\nInteresantno je da Srbija trenutno proizvodi 21,2% energije iz obnovljivih izvora, što je više od evropskog proseka koji je oko 20%.\nInače, kako se moglo čuti na skupu, Evropska unija je donela deklaraciju prema kojoj je planirano da se 2020. godine 20% od ukupne energije dobija iz obnovljivih izvora, da postigne 20% povećanja energetske efikasnosti i 20% smanjenja štetnih gasova u vazduhu.\nGovoreći o energetskoj efikasnosti i ulaganjima u energetiku, ambasadorka Danske Mette Kjuel Nielsen je istakla da je cena električne energije u Srbiji glavna prepreka razvoju ovog sektora.\nOna je dodala da sve dok je cena električne energije politička cena, mnogi projekti energetske efikasnosti će biti neizvodljivi i obnovljiva energija neće biti konkurentna.\n- Jedna od najdelotvornijih mera koju bi Srbija mogla da preduzme je da usvoji merni sistem za merenje toplotne energije po kom bi građani plaćali onoliko koliko stvarno potroše, nezavisno od veličine njihovog stambenog prostora. Sve dok se potrošačima ne naplaćuje tačno onoliko koliko su zaista potrošili, neće biti podsticaja za štednju energije. Neće biti podsticaja ni za promenu ponašanja, a ni za investicije u poboljšanu izolaciju ili štedljive pumpe, termostate, prozore, itd. Zašto bi iko razmišljao u tom pravcu ako je rezultat isti: plaćate račune za grejanje koju je vaš komšija potrošio – ili grejanje za ptice?\nPrimećujem i na lokalnom nivou rastuću svest o potrebi za realizacijom projekata "zelenog rasta" i energetske efikasnosti i veliki broj koraka se preduzima u pravom pravcu. Građevinski propisi za nove objekte su jedan od tih dobrih koraka.\nKako je navela, Srbija je i dalje među državama sa najmanjom energetskom efikasnošću u Evropi – i što se tiče domaćinstava i što se tiče industrije, i jedna od država sa najvećom potrošnjom energije po proizvodnoj jedinici na kontinentu.\nGovoreći o saradnji Evropske unije i Srbije u sektoru energetike, Adriano Martins je istakao da je EU do sada alocirala oko 2,5 mlrd EUR srpskom energetskom sektoru.\nKao predstavnik investitora zainteresovanih za ulaganje u obnovljive izvore energije u Srbiji, Mark Krendal se usaglasio sa ambasadorkom Danske i još jednom podvukao da bez trižšnih cena Srbija ne može da napreduje ni u energestkoj efikasnosti, niti može da privuče ozbiljne investitore jer "cene daju pogrešan signal kako potrošačima, tako i investitorima".\nKrendal, predstavnik firme "Continental Wind Partners" (CWP) koja je u procesu razvoja vetroparka u opštini Kovin i koja ima veliko iskustvo u izgradnji vetroparkova u Rumuniji, Bugarskoj, Poljskoj, ali i Australiji, pohvalio je Srbiju koja je jedina u regionu definisala otkupnu cenu u evrima, što daje sigurnost investitorima, ali i dalje nije uračunala inflatorne rizike u ovu cenu, što je potrebno uraditi u budućnosti.\nKrendal, kao jedan od članova Srpskog udruženja za energiju vetra (SEWEA), pozvao je predstavnike Vlade u EU da rade zajedno sa investitorima kako bi se oni u Srbiji osećali bezbedno i ulozili u izgradnju svojih projekata.\nJovan Petrović, direktor Pokrajinskog centra za energetsku efikasnost u Novom Sadu, naveo je jedan interesantan podatak da kada bi 3 miliona domaćinstava u Srbiji zamenilo dve obične sijalice od po 100W sa štedljivim sijalicama, ustedelo bi se oko 480MW instalisane snage, sto je više nego što trenutno ima naša najstarija termoelektrana - "Kolubara".\nIz tog razloga, kako je rečeno, "Elektrovojvodina" je odlučila da redovnim platišama poklanja štedljive sijalice.\nstrategija razvoja energetike Srbije do 2030 godine\nPokrajinski centar za energetsku efikasnost u Novom Sadu


Kamagra Gel (7 kom.) - Beograd - Srbija - Kamagra gel\nBroj proizvoda: 0017 Kamagra, Preparati za potenciju\nPosle konzumiranja Kamagra Oral Gel se veoma brzo apsorbuje. Korisnici koji ga redovno koriste prijavili su jako brzu reakciju tela na preparat. U nekim slučajevima je već posle 20 minuta počelo delovanje preparata. Kamagra Oral Gel ima efektivno vreme delovanja od 4 do 6 sati. Ali pokazalo se u praksi kod mnogih korisnika da je to vreme delovanja mnogo duže.


ŠAH, Državni šampionati biće u Vrbasu - ATA Stars\nŠAH, Državni šampionati biće u Vrbasu\nHome/cVesti - sportovi/Ostali sportovi/ŠAH, Državni šampionati biće u Vrbasu\nDržavni šampionati biće u Vrbasu\nPojedinačna državna prvestva u šahu, u muškoj i ženskoj konkurenciji, biće održana u Vrbasu, odlučio je Šahovski savez Srbije (SSS) posle ponuda zainteresovanih hotela prispelih na javni konkurs.\nNa muškom šampionatu, od 18. do 30. aprila, pravo učešća imaju velemajsatori Aleksandar Inđić, Miloš Perunović, Nikola Sedlak I Branko Damljanović kao najbolje plasirani sa prošlog prvenstva.\nIvan Ivanišević, Robert Markuš i Ljubomir Ljubojević to pravo su stekli po osnovu najboljeg prosečnog rejtinga, Miloje Ratković kao omladinski državni prvak, a Miodrag R. Savić, Siniša Šarić, Miloš Pavlović, Milovan Ratković, Nenad Ristić i Dejan Antić na osnovu rezultata na kvalifikacionim turnirima.\nU slučaju otkaza nekog od ovih igrača, rezerve su Igor Miladinović, Bojan Vučković, Mihailo Stojanović, Miloš Roganović, Aleksa Striković i Aleksandar Kovačević.\nIgra se 13 kola po Bergerovom sistemu, svako sa svakim. Nagradni fond je 410.000 dinara, titula prvaka donosi 120.000 dinara. Obezbeđeni su ekstrahonorari za učešće u iznosu od 30.000 do 50.000 dinara po igraču zavisno od trenutnog rejtinga na rang listi FIDE.\nNa ženskom prvenstvu, od 18. do 28. aprila, pravoučešća na osnovu plasmana sa prošlog šampionata imaju Jovana Vojinović, Anđelija Stojanović i Marija Rakić, te omladinska šampionka Jovana Milošević.\nNa osnovu prosečnog rejtinga mogu da igraju Nataša Bojković i Alisa Marić, a na osnovu plasmana na kvalifikacionim turnirima Ljilja Drljević, Sandra Đukić, Ksenija Tomin, Tijana Petrović, Mila Žarković i Adela Velikić.\nU slučaju otkaza, rezerve su Marija Manakova, Svetlana Prudnjikova, Irina ČoljuškinaJordanka Belić i Mirjana Marić.\nIgra se 11 kola po Bergerovom sistemu, svaka sa svakom. Nagradni fond iznosi 250.000 dinara, a šampionki sleduje 80.000 dinara. Ekstrahonorari za učešće, zavisno od rejtinga na rang listi FIDE, iznose od 20.000 do 40.000 dinara.\nPovezana vest: KUGLANJE, Zavarko pobednik turnira povodom 50 godina aktivnog kuglanja Nikole Dragaša\nBy ATA Stars Redakcija|2018-06-13T22:13:01+01:00mart 23rd, 2015|Ostali sportovi|0 Comments


Od večeras obustava saobraćaja u Tunelu Prvi mart | zenicainfo.ba\nNaslovnica Vijesti Bosna i Hercegovina Od večeras obustava saobraćaja u Tunelu Prvi mart\nOd večeras obustava saobraćaja u Tunelu Prvi mart\nZbog radova na redovnom održavanju tunela na autoputu A-1, večeras od 22 sata do sutra do 06 sati, doći će do obustave saobraćaja u tunelu 1. mart (u smijeru Lašva-Zenica jug).\nNa dionici magistralnog puta M-14 Bihać-Srbljani, zbog izvođenja neophodnih radova usporeno je saobraćanje. Radovi na sanaciji udarnih rupa izvode se na magistralnom putu M-5 Vrtoče-Bosanski Petrovac-Bravsko.\nNa GP Ivanica-Gornji Brgat zbog minerskih radova u blizini graničnog prelaza u Hrvatskoj od 13 do 18 sati povremeno će se obustavljati saobraćaj u trajanju od 20 minuta, saopštava Bosansko-hercegovački auto-moto klub.\nPrethodni članakPješački na GGM-u: Crna tačka bez upotrebne dozvole\nNaredni članakBNP Zenica učesnik Glumačkog kampa za polaznike dramskih studija\nUređeno: 23/06/2018 - 13:01\nMizeran broj žena nositeljica listi za Opće izbore\nUređeno: 16/08/2018 - 17:25


Završna konferencija u projektu "Putevima EU" - Radio Borovo 100,7 FM\nHome → vesti → Završna konferencija u projektu “Putevima EU”\nU Erdutu je proteklog vikenda održana završna konferencija u okviru projekta “Putevima EU” čiji je nosilac opština Erdut, a provodi ga Preduzetničko-razvojni centar Lokalna razvojna agencija ove opštine. Partneri u projektu su organizacije ili institucije iz još četiri grada bivše Jugoslavije: Sremskih Karlovaca, Doboja, Podgorice i Novog Mesta.\nNa konferenciji su predstavljeni rezultati ovog jednogodišnjeg projekta vrednog 107.500 evra, koji je odobren u okviru programa “Evropa za građane 2014. – 2020.”. Cilj projekta je doprineti jačanju osećaja pripadnosti EU među sadašnjim i budućim građanima EU u zemljama Balkana, podizanjem nivoa informisanosti i znanja o EU i pravima evropskih građana te promovisanjem interkulturalnog dijaloga, međusobnog razumevanja i volonterstva na nivou EU. Tokom projekta, u svakom od pet gradova ili opština uključenih u projekat održana su različita predavanja i radionice. Završnu konferenciju koja je počela u petak na seoskom gazdinstvu “Stari dud” u Erdutu otvorio je načelnik opštine Erdut Jugoslav Vesić, a potom je predavanje i radionicu na temu “Kakvu Evropu građani žele” održala Nada Kožul, projekt menadžerka Regionalne razvojne agencije Slavonije i Baranje. Teme konferencije bile su i “EU parlament” i migrantska kriza.\nUčesnici konferencije, 50-tak mladih iz svih partnerskih organizacija, u subotu su obišli Vukovar. Posetili su Muzej vučedolske kulture i vozili se turističkim brodom Bajadera. Juče je organizovan turistički obilazak Erduta: Erdutske vinarije, Dvorca Adamović-Čeh, Erdutske kule i Poučne staze značajnog krajolika.


Beograd i Beč potpisali Sporazum o saradnji u brojnim oblastima\nVestiAustrijaBeograd i Beč sada povezuje i Sporazum o saradnji\nAustrijaSrbija i regionVideo vestŽivot u Beču\n(c) Facebook @bg.gradonacelnik\nGradonačelnici Beča i Beograda Mihael Ludvig i Zoran Radojičić su potpisali, u petak 18. oktobra 20119. godine u Beču, Sporazum o saradnji dva glavna grada, u okviru kojeg se gradovi obavezuju na unapređenje razmene informacija, znanja i iskustava u oblastima koje su od zajedničkog interesa.\nSporazum predviđa intenzivniju kooperaciju u oblastima kao što su razvoj pametnih gradova, urbanizam, stanovanje, zdravstvo i starenje, otvoreni podaci, kultura i kulturno nasleđe, kao i privreda i turizam. Bliska saradnja je u obostranom interesu, a njeni plodovi se mogu osetiti i izvan granica Beograda i Beča.\nRadojičić je, u izjavi Tanjugu, naglasio da je sporazum vrlo značajan s obzirom da Beč i Beograd imaju dugu tradiciju i dobre odnose.\n“Prethodni gradonačelnici su želeli da potpišu memorandum o saradnji između, a ta inicijativa je postojala i prethodnih decenija. Meni i gradonačelniku Ludvigu je pripala čast da danas potpišemo ovaj sporazum. Beč je grad koji je u mnogim segmentima gradske uprave, komunalnih usluga, pametnog grada, i mobilnosti jedan od vodećih u svetu. To je nešto što nama služi kao model i želimo da kroz to učimo I unapredimo Beograd”, kazao je on.\n“Sigurno je da dobri odnosi država pre svega kreću od dobrih odnosa i saradnje između ljudi na lokalnom nivou. Dobro je da saradnja Beča i Beogarda krene od opština, pa da ide dalje između celih gradova, a na kraju između Austrije i Srbije. Saradnja je dobra, ali uvek može biti bolja. Vrlo je značajno da u Beču živi više od 200.000 naših građana, koji su ovde dobro prihvaćeni”, ukazao je on.\nGradonačelnik Beča Mihael Ludvig naglasio je da se sporazum tiče saradnje u oblastima budućnosti, a saradnjom žele da unaprede dva grada.Gradonačelnik Beč je istakao da podržava članstvo Srbije u EU i rekao da se nada još tešnjoj saradnji dva grada unutar Unije.\n“U svim tačkama koje se tiču razvoja naša dva grada smo saglasni. Bilo bi poželjno da Beograd i Srbija budu deo EU. Razvijamo trenutno planove saradnje za Dunavsku strategiju koja ne zahteva članstvo u EU. Ali, bilo bi mnogo lakše sprovesti projekte u delo ako bi Srbija i Beograd bili deo Unije”, naglasio je Ludvig.\nBeograd i Beč su gradovi približno istog broja stanovnika i geografskih karakteristika, tako da je pojačana saradnja između dva glavna grada obostrano korisna.\nAustrija Beč beograd Dijaspora Srbija turistička atrakcija život u beču


Dodik ukrajinskom ministru: Dostavite dokaze da je ikona vaša - Glas Bosne\n16 Januara, 2021 16 Januara, 2021 daca\tMilorad Dodik\nKabinet člana i predsjedavajućeg Predsjedništva BiH Milorada Dodika pozvao je ministra inostranih poslova Ukrajine Dmitra Kulebu da prestane da se igra “države i tviter diplomatije, te da postupi u skladu sa međunarodnim pravom i konvencijama na koje se poziva u izjavama za javnost”.\nReagujući na “ponovljene lažne optužbe ministra inostranih poslova Ukrajine”, iz kabineta su još jednom pozvali ukrajinsku stranu da dostavi sve “valjane dokaze u skladu sa Operativnim smjernica za implementaciju pomenute Konvencije, kao i da se zvanično izjasni u slučaju da ne posjeduje materijalne dokaze, kojima bi potvrdila svoje navode”.\nU saopštenju se podsjeća da nijedna “međunarodna institucija, pa ni Interpol, o čijoj se uključenosti u ovu manipulaciju najviše spekulisalo, nisu potvrdili da se predmetna ikona nalazi na bilo kakvoj listi otuđene kulturne baštine, koju potražuje Ukrajina ili bilo koja druga zemlja”.\nKabinet srpskog člana i predsjedavajućeg Predsjedništva BiH još jednom je pozvao ukrajinsku stranu da se suzdrži od iznošenja “stavova, koji su bazirani na neprovjerenim i nekredibilnim informacija, kao i lažnim vijestima, jer na taj način ruše kredibilitet institucija koje predstavljaju, obmanjuju javnost i građane i nanose ogromnu štetu bilateralnim odnosima”.\n← Komšić: Nedolični napadi na bh. medije zbog izvještavanja o aferi ‘Ikona’\nKoronavirus u Bosni i Hercegovini: 462 pozitivnih i 20 preminulih →


PROMET ROBE NA PRODUKTNOJ BERZI OD 2. DO 8. OKTOBRA 2017.GODINE |\nSigurnosno pitanje: * 8 + 4 =\nPROMET ROBE NA PRODUKTNOJ BERZI OD 2. DO 8. OKTOBRA 2017.GODINE\n• stabilnost cena\nPrva nedelja oktobra na Novosadskoj „produktnoj berzi“ donosi neznatno pomeranje cena trgovanih roba. Žetva soje i kukuruza je na samom kraju, kišni vremenski uslovi će usporiti okončanje žetve. Obzirom da je većina površina požnjevena dobili smo jasniju sliku o prinosima ovogodišnjeg roda koji su uticali na cenu uljarica i žitarica. Ukupan promet za ovu nedelju je iznosio 1.775 tona robe, čija je finansijska vrednost iznosila 44.640.000,00 dinara. U odnosu na prethodnu nedelju količinski obim prometa je manji za 24,06%, dok je finansijska vrednost prometovane robe niža za 13,86%.


Rusija zabranila uvoz voća i povrća iz Albanije - Russia Beyond Croatia\nRusija zabranila uvoz voća i povrća iz Albanije\nFederalna veterinarska i fitosanitarna inspekcija RF uvela je privremenu zabranu uvoza voća i povrća iz Albanije, nakon što su više puta otkriveni pokušaji da se preko ove zemlje ostvari izvoz ove vrste proizvoda iz EU u Rusiju.\nZabrana se odnosi na svo voće i povrće koje se uvozi iz Albanije ili iz trećih zemalja preko Albanije. Inspekcija je objasnila da su prilikom isporuka voća i povrća iz Albanije u Rusiju otkrivene falsificirane potvrde o fitosanitarnoj ispravnosti proizvoda. Osim toga, albanska strana nije dostavila tražena dokumenta i nije poduzimala mjere za sprečavanje takvih isporuka, prenosi RIA Novosti.\nPredstavnik press-službe ruske fitosanitarne inspekcije je izjavio da je albanska strana isporučila 21 potvrdu o fitosanitarnoj ispravnosti, od kojih su 20 potvrda bile falsifikati. „Na temelju toga smo zaključili da se Albanija koristi za isporuke proizvoda iz EU u Rusiju, čiji je uvoz zabranjen“, dodao je predstavnik inspekcije.